İlham Əliyev: “2019-cu il münaqişənin həlli üçün\nİlham Əliyev: “2019-cu il münaqişənin həlli üçün önəmli il ola bilər”\n20:40 24 Dekabr 2018 Oxunub : 2284\n"Mən əminəm ki, bu gün hələ də işğal altında olan bütün torpaqlar azad ediləndən sonra o torpaqlarda gözəl şəhərlər, kəndlər yenidən qurulacaq. Azərbaycan xalqı işğalla barışmayacaq"\nAzvision.az xəbər verir ki, bunu Prezident İlham Əliyev Abşeron rayonunun ərazisində 1000 məcburi köçkün ailəsi üçün salınmış yeni yaşayış kompleksi istifadəyə verilməsi mərasimində çıxışı zamanı deyib.\nPrezident bildirib ki, Ermənistanın işğalçılıq siyasəti onları ağır vəziyyətdə qoyub. Bu gün bunu həm dünya görür, həm də regionda baş verən hadisələr bunu göstərir.\n"Ermənistanda uzun illər ərzində – iyirmi il ərzində hakimiyyəti zəbt etmiş kriminal rejim çökdü. Bunun başlıca səbəbi onların işğalçılıq siyasətidir. Çünki biz qarşıya vəzifə qoymuşduq ki, bu kriminal rejim çökməlidir və buna nail olduq. Bütün vasitələrdən istifadə edərək buna nail olduq. Mən dəfələrlə demişəm, bu gün də demək istəyirəm ki, Ermənistanda kriminal, rüşvətxor xunta rejiminin çökməsində bizim də payımız var. Nə qədər ki, torpaqlarımız işğal altındadır, ilk növbədə, biz onları təcrid vəziyyətində saxlayırıq və saxlayacağıq. Digər tərəfdən, Ermənistan iqtisadiyyatı üçün heç bir əsas yoxdur. Biz onları bütün regional layihələrdən təcrid etmişik və bu proses davam etdirilir. Ermənistanda iqtisadi vəziyyət çox ağırdır və bu il orada baş vermiş hadisələrin əsas səbəbi də səfalət, yoxsulluq, ədalətsizlik və özbaşınalıqdır".\nÖlkə başçısı qeyd edib ki, demoqrafik baxımdan Ermənistan çox ağır vəziyyətdədir. Bizdə olan məlumata görə, yenə də işğalçılıq siyasəti nəticəsində ölkədən ən azı bir milyondan artıq vətəndaş gedibdir, həmişəlik ölkəni tərk edibdir:\n"Ümid edirəm, Ermənistan cəmiyyəti və Ermənistanın yeni rəhbərliyi başa düşəcək ki, ancaq Azərbaycan ilə münasibətləri normallaşdırandan sonra Ermənistanda hər hansı bir iqtisadi inkişaf ola bilər. Normallaşma torpaqlarımızın azad edilməsindən asılıdır və bunun əsas şərtidir.\nPrezident daha sonra qeyd edib: "Biz 2019-cu ilə qədəm qoyuruq və ümid edirik ki, bu il Ermənistan-Azərbaycan Dağlıq Qarabağ münaqişəsinin həlli üçün önəmli il ola bilər. Amma baxacağıq ki, vəziyyət necə inkişaf edir. Bizim prinsipial mövqeyimiz dəyişməz olaraq qalır. Ölkəmizin ərazi bütövlüyü qeyd-şərtsiz təmin olunmalıdır, bərpa edilməlidir, işğalçı qüvvələr torpaqlarımızdan qeyd-şərtsiz çıxarılmalıdır. Bunu ədalət, tarix tələb edir, bunu beynəlxalq hüquq tələb edir. BMT Təhlükəsizlik Şurasının qətnamələrində məhz dediyim sözlər öz əksini tapıb ki, işğalçı qüvvələr işğal edilmiş torpaqlardan qeyd-şərtsiz çıxarılmalıdır. Biz əlbəttə ki, xarici müstəvidə öz səylərimizi bu istiqamətdə artıracağıq. Bu il həm ikitərəfli təmaslar əsasında mən bir çox ölkələrin dövlət və hökumət başçıları ilə apardığım danışıqlarda və imzalanmış sənədlərdə ölkəmizin ərazi bütövlüyünə, suverenliyinə hörmət göstərilir və münaqişənin bu prinsiplər əsasında həll olunması tələb edilir. Eyni zamanda, Avropa İttifaqı ilə imzalanmış sənəddə ölkəmizin ərazi bütövlüyü, suverenliyi, sərhədlərimizin toxunulmazlığı haqqında çox ciddi bəyanatlar var. Yəni, həm tarixi, həm hüquqi əsaslar bizim mövqeyimizi dəstəkləyir. Əlbəttə ki, bu gün Ermənistan və Azərbaycan iqtisadi və hərbi cəhətdən fərqli kateqoriyalarda olan ölkələrdir. Eyni zamanda, bölgədə gedən proseslər, bizim qonşu ölkələrlə münasibətlərimizin möhkəmləndirilməsi regionda vəziyyəti bizim xeyrimizə dəyişdirir".\nDövlət başçısının sözlərinə görə, bütün bu amillər deməyə əsas verir ki, 2019-cu ildə münaqişə ilə bağlı müəyyən addımlar atılacaq: "Hələ ki, bir şey demək tezdir, ancaq bir şey tam aydındır: biz prinsipial mövqeyimizdən çəkilməyəcəyik, öz ərazi bütövlüyümüzün istənilən yolla bərpası bizim suveren hüququmuzdur. Dağlıq Qarabağ və onun ətrafında yerləşən digər işğal edilmiş torpaqlar bizim əzəli, tarixi torpaqlarımızdır və bu, bu gün belədir, sabah da belə olacaq. Sadəcə olaraq, 1990-cı illərin əvvəllərində o vaxt Azərbaycanda hakimiyyəti zəbt etmiş AXC-Müsavat cütlüyünün yarıtmaz və xəyanətkar fəaliyyəti nəticəsində torpaqlarımız işğal altına düşmüşdür. Biz bütün imkanlardan istifadə edirik ki, bu məsələ öz həllini tapsın. Ölkəmizin artan qüdrəti o günü yaxınlaşdırır ki, belə gözəl şəhərciklər bu gün işğal altında olan torpaqlarda tikilsin".


Polad Həşimov, İlqar Mirzəyev və daha 35 şəhidin adı əbədiləşdirildi (SİYAHI) » BolgeXeber.Com -Bölgələrdən xəbəriniz olsun!\nBolgeXeber.Com » Gündəm » Polad Həşimov, İlqar Mirzəyev və daha 35 şəhidin adı əbədiləşdirildi (SİYAHI)\nOxunub: 248 Azərbaycan Respublikasının Prezidenti, Azərbaycan Respublikası Silahlı Qüvvələrinin Ali Baş Komandanı İlham Əliyevin tapşırığına uyğun olaraq, Baş nazir Əli Əsədov Azərbaycan Respublikasının ərazi bütövlüyü uğrunda həlak olmuş Vətən Müharibəsi Qəhrəmanlarının adlarının əbədiləşdirilməsi barədə müvafiq Qərar imzalayıb.\nNazirər Kabinetindən verilən məlumata görə, qərara əsasən, Azərbaycan Respublikasının ərazi bütövlüyü uğrunda həlak olmuş Vətən müharibəsi qəhrəmanlarının və Azərbaycanın Milli qəhrəmanlarının adlarının əbədiləşdirilməsini təmin etmək məqsədilə Respublikanın müxtəlif şəhər və rayonlarındakı 37 məktəb və liseyə Azərbaycan Respublikasının Milli Qəhrəmanı və Vətən Müharibəsi Qəhrəmanlarının adları verilib.\n1. Sumqayıt şəhəri 28 nömrəli tam orta məktəbə "Azərbaycanın Milli Qəhrəmanı” Polad İsrayıl oğlu Həşimovun adı verilsin.\n2. Bakı şəhəri 98 nömrəli tam orta məktəbə "Azərbaycanın Milli Qəhrəmanı” İlqar Anzor oğlu Mirzəyevin adı verilsin.\n3. Qubadlı rayonu Xanlıq kənd 3 nömrəli tam orta məktəbə (müvəqqəti olaraq Abşeron rayonunda yerləşir) "Azərbaycanın Milli Qəhrəmanı” Şükür Nəriman oğlu Həmidovun adı verilsin.\n4. Bakı şəhəri 47 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Zaur İsmayıl oğlu Nudirəliyevin adı verilsin.\n5. Qəbələ şəhəri 3 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Əfqan Ağasəf oğlu Abdurahmanovun adı verilsin.\n6. Masallı şəhəri 6 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Ramiz Sübhan oğlu Cəfərovun adı verilsin.\n7. Biləsuvar şəhəri Uşaq İncəsənət Məktəbinə Azərbaycan Respublikasının "Vətən Müharibəsi Qəhrəmanı” Orxan Nadir oğlu Əkbərovun adı verilsin.\n8. Kəlbəcər rayonu 2 nömrəli tam orta məktəbə (müvəqqəti olaraq Gəncə şəhəri, Gülüstan qəsəbəsində yerləşir) Azərbaycan Respublikasının "Vətən Müharibəsi Qəhrəmanı” Anar Vaqif oğlu Əliyevin adı verilsin.\n9. Qubadlı rayonu Mahmudlu kənd tam orta məktəbinə (müvəqqəti olaraq Sumqayıt şəhərində yerləşir) Azərbaycan Respublikasının "Vətən Müharibəsi Qəhrəmanı” Faiq Qaçay oğlu Qasımovun adı verilsin.\n10. Bakı şəhəri 216 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Ramiz Vaqif oğlu Qasımovun adı verilsin.\n11. Qubadlı rayonu Xanlıq kənd ümumi orta məktəbinə (müvəqqəti olaraq Bakı şəhəri, Ramana qəsəbəsində yerləşir) Azərbaycan Respublikasının "Vətən Müharibəsi Qəhrəmanı” Vüqar Əhməd oğlu Ağayevin adı verilsin.\n12. Beyləqan şəhəri Təbiət və Humanitar Fənlər Təmayüllü Liseyə Azərbaycan Respublikasının "Vətən Müharibəsi Qəhrəmanı” Elbrus Eyvaz oğlu Bayramovun adı verilsin.\n13. Lerik şəhəri 2 saylı Körpələr Evi-uşaq bağçasına Azərbaycan Respublikasının "Vətən Müharibəsi Qəhrəmanı” Amid Rəbbil oğlu Heydərovun adı verilsin.\n14. Zaqatala şəhəri Humanitar fənlər gimnaziyasına Azərbaycan Respublikasının "Vətən Müharibəsi Qəhrəmanı” Şixamir Oruc oğlu Qaflanovun adı verilsin.\n15. Bakı şəhəri 88 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Elçin Elşən oğlu Mansurovun adı verilsin.\n16. Sumqayıt şəhəri 25 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Anar Mehman oğlu Şükürovun adı verilsin.\n17. Cəlilabad şəhəri 2 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Rəşad Arif oğlu Abdullayevin adı verilsin.\n18. Biləsuvar rayonu Xırmandalı kənd Uşaq İncəsənət Məktəbinə Azərbaycan Respublikasının "Vətən Müharibəsi Qəhrəmanı” Nihad Akif oğlu Babayevin adı verilsin.\n19. Bakı şəhəri 48 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Ceyhun Aydın oğlu Həsənovun adı verilsin.\n20. Biləsuvar rayonu Uşaq-Gənclər İdman-Şahmat məktəbinə Azərbaycan Respublikasının "Vətən Müharibəsi Qəhrəmanı” Cavid Hilal oğlu Mahmudovun adı verilsin.\n21. Abşeron rayonu Xırdalan şəhəri 5 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Veysəl Yadullayeviç Musibovun adı verilsin.\n22. Zəngilan rayonu 1 nömrəli tam orta məktəbə (müvəqqəti olaraq Bakı şəhəri, Binəqədi rayonunda yerləşir) Azərbaycan Respublikasının "Vətən Müharibəsi Qəhrəmanı” Surxay Əbdül oğlu Noçuyevin adı verilsin.\n23. Zaqatala şəhəri 5 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” İsmayıl Məhəmməd oğlu Səmədovun adı verilsin.\n24. Zaqatala rayonu Aşağı Tala kənd 1 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Valeh Vahid oğlu Bədəlovun adı verilsin.\n25. Bakı şəhəri 291 nömrəli Ekologiya liseyinə Azərbaycan Respublikasının "Vətən Müharibəsi Qəhrəmanı” Azad Arif oğlu Hümbətovun adı verilsin.\n26. Sumqayıt şəhəri 14 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Adil Asəm oğlu İbrahimlinin adı verilsin.\n27. Quba rayonu İxtisaslaşdırılmış Olimpiya Ehtiyatları Uşaq- Gənclər İdman-Şahmat məktəbinə Azərbaycan Respublikasının "Vətən Müharibəsi Qəhrəmanı” Şahin Hüseynbala oğlu Allahyarovun adı verilsin.\n28. Salyan Peşə Liseyinə Azərbaycan Respublikasının "Vətən Müharibəsi Qəhrəmanı” Sübhan Rahim oğlu Cəbrayılovun adı verilsin.\n29. Neftçala şəhər Uşaq İncəsənət məktəbinə Azərbaycan Respublikasının "Vətən Müharibəsi Qəhrəmanı” Camal Vidadi oğlu İsmayılovun adı verilsin.\n30. Quba şəhəri Texniki təmayüllü liseyə Azərbaycan Respublikasının "Vətən Müharibəsi Qəhrəmanı” Mehrab Söhrab oğlu Niftəliyevin adı verilsin.\n31. Ağstafa rayonu Böyük Kəsik kənd tam orta məktəbinə Azərbaycan Respublikasının "Vətən Müharibəsi Qəhrəmanı” Azər Nazim oğlu Yusiflinin adı verilsin.\n32. Masallı şəhəri 3 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” İntiqam Bayram oğlu Əsgərlinin adı verilsin.\n33. Qobustan şəhəri 2 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Elyar Arif oğlu Vəliyevin adı verilsin.\n34. Tovuz rayonu Qovlar şəhər İnteqrasiya təlimli internat tipli gimnaziyaya Azərbaycan Respublikasının "Vətən Müharibəsi Qəhrəmanı” Orxan Rövşən oğlu Cabbarovun adı verilsin.\n35. Oğuz şəhəri 3 nömrəli məktəb-liseyə Azərbaycan Respublikasının "Vətən Müharibəsi Qəhrəmanı” Nail Nəriman oğlu İbrahimlinin adı verilsin.\n36. Balakən şəhəri Humanitar və texniki təmayüllü liseyə Azərbaycan Respublikasının "Vətən Müharibəsi Qəhrəmanı” Amin Tacəddin oğlu Novruzovun adı verilsin.\n37. Füzuli rayonu Horadiz şəhəri 3 nömrəli tam orta məktəbə Azərbaycan Respublikasının "Vətən Müharibəsi Qəhrəmanı” Fəqan Amil oğlu Zalovun adı verilsin.\nAzərbaycan Respublikasının Təhsil Nazirliyi, Azərbaycan Respublikasının Mədəniyyət Nazirliyi və aidiyyəti yerli icra hakimiyyəti orqanları bu Qərardan irəli gələn məsələləri həll etməlidir.\nQeyd edək ki, Azərbaycan Respublikasının Prezidenti, Azərbaycan Respublikası Silahlı Qüvvələrinin Ali Baş Komandanı cənab İlham Əliyev tərəfindən Azərbaycan Respublikasının ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirərkən göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirərkən igidlik və mərdlik nümayiş etdirmiş Azərbaycan Respublikası Silahlı Qüvvələrinin hərbi qulluqçularına Azərbaycan Respublikasının "Vətən Müharibəsi Qəhrəmanı” və "Azərbaycanın Milli Qəhrəmanı” adları verilmişdir.


Baş Prokurorluq sosial şəbəkə istifadəçilərinə XƏBƏRDARLIQ\n“Azərbaycandakı fəlakətlərin, işğalların arxasında bunlar dayanır”\n12:42 - 22 Sentyabr\nBelarusun potaş mədənində daha bir fəhlə şirkət rəhbərliyinə və prezident Aleksandr Lukaşenkoya etiraz olaraq şaxtadan qalxmaqdan imtina edir. Aleh Kudzelka adlı şaxtaçı özünün etiraz bəyannaməsini Belaruskali şirkətinin həmkarlar ittifaqına sentyabrın 21-də təqdim etmişdi.\nO yazır ki, tələbləri yerinə yetirilməyənədək şaxtanın yüzlərlə metr dərinliyində qalacaq.\nMədənin həmkarlar ittifaqından verilən məlumata görə Kudzelko müəssisə direktorunun istefasını və Belarus prezidenti Lukaşenkoya qarşı etirazlarda iştirak etdiklərinə görə saxlananların buraxılmasını tələb edir.Kudzelkonun tələbnaməsində habelə Belarus təhlükəsizlik qüvvələrinin Minskdə keçirilən aksiya iştirakçılarına divan tutmasının və etirazçıların saxlanmasının dayandırılması istənir.\nKudzelko Belaruskali şirkətinin etirazçılarla həmrəylik mesajı olaraq şaxtadan çıxmaqdan imtina edən ikinci şaxtaçısıdır.\n“Belaruskaliy» dövlət şirkəti dünyanın ən böyük potaş istehsalçılarından biridir. Belarusa valyuta gətirən bu şirkətdə 16 min işçi var. Belarusda bir çox başqa dövlət şirkətlərinin işçiləri etirazçılara dəstək olaraq nizamsız aksiyalar keçirir. Onlar 9 avqust prezident seçkisinin nəticələrinə etiraz edirlər. Regional prokurorluqlar belə fəhlələrə və aksiyaların təşkilatçılarına qarşı cinayət işləri qaldırır.\nBu da xəbər verilir ki, “Belaruskaliy” müəssisəsində şaxtadan qalxmaqdan imtina edən şaxtaçıları dəstəkləyən daha 20 fəhlə saxlanıb. Belarusda etirazlar artıq ay yarımdır ki, davam edir, hər bazar günü yüz minlərlə adam Minskdə yürüş keçirir. Təhlükəsizlik qüvvələri kütləvi həbslər aparır.\n2020-ci il sentyabrın 27-dən başlayaraq cəbhənin bütün istiqamətlərində Azərbaycan Ordusu ...\nQubadlıda düşmənin döyüş təyyarəsi məhv edildi\nOktyabrın 24-də gündüz saatlarında cəbhənin Qubadlı istiqamətində Ermənistan hərbi hava q&...\n“Bir millət, iki dövlət olduğumuz Azərbaycanın işğal altındakı torpaqlarını azad etmək &u...\nTürkiyə İstanbul Böyük Şəhər Bələdiyyəsinin sədri Əkrəm İmamoğlu yeni növ korona...\nLaçın və Qubadlı Ermənistandan artilleriya atəşinə tutulur - Müdafiə Nazirliyi\nAzərbaycan ordusu bölmələrinin Laçın və Qubadlı istiqamətlərində həyata keçirdiyi...\nDağlıq Qarabağda hərbi əməliyyatlar davam edir. Rusiyalı politoloq Aleksandr Karavayevin fikrincə, n...\nTəkcə bir istiqamətdə 500 terroçu döyüşür – Ermənistan-PKK birliyinə dair daha bir fakt\nAğdərə istiqamətindən Naftalan-Tərtər rayonlarının ərazisi atəşə tutulur\nBu kəndlər azad olundu -Siyahı\nDüşmənin daha 4 PUA-sı məhv edildi\n“İti qovan” PUA-lar hansı üstünlüklərə malikdir? (VİDEO)\nDünyada koronavirusa yoluxanların sayında yeni rekord\nErmənistan bu gün verdiyi itkilərinin sayını açıqladı\nPutin Qarabağ haqqında danışdı\n"Bu gün Prezident başda olmaqla Azərbaycan xalqı yeni tarix yazır" - Mehriban Əliyeva müsahibə verdi\nPrezident Vaşinqton görüşündən gözləntilərini açıqladı\nErmənistanda tabut qıtlığı: Məhv edilən hərbçilər kütləvi şəkildə dəfn edilir - FOTO/VİDEO


Azərbaycanın hakim partiyası "Azadlıq" blokunu siyasi qorxaqlıqda günahlandırıb\nAzərbaycanın hakim partiyası "Azadlıq" blokunu siyasi qorxaqlıqda günahlandırıb\nSiyasət 11 İyun 2008 11:38 (UTC+04:00)\nAzərbaycan, Bakı, 11 iyun/ Trend , müxbir E.Babayev/ Hakim Yeni Azərbaycan Partiyası (YAP) qarşıdan gələn prezident seçkisini boykot etmək istəyən partiyaları siyasi qorxaqlıqda günahlandırıb. "Seçkilərdə iştirakdan imtina etmək bu və ya digər idmançının yarışdan qaçmasından heç nə ilə fərqlənmir. Hesab edirəm ki, seçkilərdə iştirakdan imtina edən müxalifət partiyaları sadəcə olaraq, özlərinin uğursuzluğunu, gücsüzlüyünü, siyasi proseslərə qatılmaq üçün qətiyyətsizliyini nümayiş etdirirlər", - deyə çərşənbə günü YAP-ın sədr müavini və icra katibi Əli Əhmədov bildirib.\nİyunun 2-də Milli Məclisin qərarı ilə Seçki Məcəlləsində bir sıra dəyişikliklər edilib. Seçki kampaniyasının müddəti 120 gündən 75 günə endirilib. 75 günün 28-i təşviqat işlərinə, qalan günlər isə namizədin müəyyən edilməsi, onun qeydə alınması üçün imzaların toplanması, imzaların Mərkəzi Seçki Komissiyası tərəfindən yoxlanması və digər prosedur tədbirlərinə sərf olunacaq. Bundan başqa, namizədin dəstəklənməsi üçün lazım olan imzaların sayı əvvəllər olduğu kimi 45 min yox, 40 min müəyyən edilib, dövlət KİV-də seçki təbliğatı qadağan olunub. Bundan sonra müxalifət daxilində boykota meyl artıb.\nƏhmədov vurğulayıb ki, Azərbaycanda YAP-ın qarşısına çıxa biləcək, partiyanın həyata keçirmək istədiyi layihələri əngəlləməyə nail ola biləcək siyasi təşkilat yoxdur. O cümlədən, prezident seçkiləri kimi çox əhəmiyyətli siyasi kampaniyanı boykot etmək qüdrətində olan nə partiya, nə də lider mövcud deyil. "Məsələnin digər tərəfi bundan ibarətdir ki, real olaraq partiyamızın namizədi İlham Əliyevin qarşısına çıxa biləcək alternativ yoxdur. Müxalifət nümayəndələri görürlər ki, ictimai dəstəkdən məhrumdurlar", - deyən Əhmədovun sözlərinə görə, belə reallıq çərçivəsində prezident seçkiləri müxalifətə hər hansı uğur gətirmək şansını aradan qaldırır.\n"Hər bir partiyanın mövcudluğunu şərtləndirən başlıca amil onların ölkənin siyasi həyatında fəal iştirakıdır. Hesab edirəm ki, seçkilərdə iştirakdan imtina edən müxalifət partiyaları sadəcə olaraq, özlərinin uğursuzluğunu, gücsüzlüyünü, siyasi proseslərə qatılmaq üçün qətiyyətsizliyini nümayiş etdirirlər", - deyə Əhmədov qeyd edib.\n"Azadlıq" blokunun üzvü, Vətəndaş və İnkişaf Partiyasının sədri Əli Əliyev isə çərşənbə günü Trend -a bildirib ki, onları yarışdan qaçan idmançıya bənzətmək doğru deyil. "İdmanda tərəflərə bərabər şərait yaradılır. Amma indi bu yoxdur və görünən odur ki, hakimiyyət zəif idmançıdır. Əks təqdirdə, yarış öncəsi şəraiti öz xeyirlərinə dəyişməzdilər. Hətta yarışa "hakimlik" edən Mərkəzi Seçki Komissiyasının sədri Məzahir Pənahov da hakimiyyətin tərəfindədir. Yarışa nəzarət edən beynəlxalq qurumlar da müəyyən maraqlar güdürlər. Belə bir şəraitdə hansı yarışdan söhbət gedə bilər", - deyə Əliyev sual edib.


06 01 2016, 20:15\nMartın sonlarında bir çox ölkələrin dövlət və hökumət başçıları ABŞ prezidenti Barak Obamanın dəvətilə nüvə təhlükəsizliyi sammitində iştirak etmək üçün Vaşinqtonda toplaşacaqlar. Sammit 2010-cu ildən keçirilir.\nHələlik tədbirə dəvətlilərlə bağlı rəsmi açıqlama yoxdur, lakin bəzi məlumatlı mənbələr Turan-ın Vaşinqton müxbirinə bildiriblər ki, prezident İlham Əliyevin bu tədbirə dəvət olunması "az inandırıcıdır”. Səbəb rəsmi Bakının müstəqil səslərə və vətəndaş cəmiyyətinə qarşı təqiblərə son qoymaqdan imtina etməsidir.\n"Siyasi məhbuslar ətrafında vəziyyət indiyədək həll edilmədiyindən qərb tərəfdaşlar Əliyev hökumətilə əməkdaşlıq etməklə çətin vəziyyətə düşüblər. Bura yüksək səviyyədə dəvətlər də daxildir”, - adının çəkilməsini istəməyən amerikalı diplomat bildirib.\nEyni zamanda Vaşinqtondakı rəsmi şəxslər hələlik sammitə dəvət məsələsini şərh etmirlər.\nNüvə terrorizminin milli təhlükəsizliyə ən böyük təhdid olduğunu etiraf edən ABŞ prezidenti nüvə materiallarının yayılmasının qarşısının alınması mexanizmlərinin yaradılması üçün 2010-cu ildə 47 ölkənin və üç beynəlxalq təşkilatın rəhbərlərini topladı.\n2010-cu ildə ilk sammitə İlham Əliyev dəvət olunmamışdı. Hələ ki Vaşinqtonda onu builki sammitə dəvət edib-etməmək barədə düşünürlər. Qonşu Gürcüstan isə hələ dekabrda bu dəvəti alıb, Ağ Evdən bildirilib.\nPrezident Obama Gürcüstanın o zamankı baş naziri İrakli Qaribaşviliyə məktubunda ümidvar olduğunu bildirmişdi ki, Gürcüstan "nüvə materiallarının tutulması üzrə səylərə mühüm diqqət yetirəcək və öz təcrübəsini digər tərəfdaş ölkələrlə bölüşəcək”.\nVaşinqton Qazaxıstan prezidenti Nursultan Nazarbayevin və digər regional liderlərin qarşıdakı sammitə dəvət olunduğunu bildirib.


Ahmed Ahmedov's Blog: Xaricdə Mühəndislik üzrə magistratura haqqında\nAhmed Ahmedov's Blog\nAnything I think is interesting and useful\nXaricdə Mühəndislik üzrə magistratura haqqında\nBu yazı əslində mühəndislik üzrə xaricdə mastır oxumaq istəyən və bu haqqda məlumatı az olanlar üçün nəzərdə tutulub. Yazını öz təcrübəmə əsaslanaraq yazacam, ona görə başqalarının dedikləri ilə fərqli ola bilər.\nDeməli belə, mən Qafqaz universitetinin kompüter mühəndisliyinin son kursunda oxuyanda Oracle dərsini aldım. Həm müəllimimiz (Kamran Ağayev) çox keyfiyyətli dərs keçdiyi üçün, həm də ümumiyyətlə Oracle mənə maraqlı gəldiyinə görə, sonraki karyeramı da bu üzrə - yəni Oracle DB administratorluq üzrə qurmaq istəyirdim. Mənlə məzun olan tələbələrdən əksəriyyəti ya Cisco ya da Oracle sertifikatlarını alaraq yaxşı bir yerdə işə girməyi planlıyırdılar. Ən əsası ona görə ki, Azərbaycanda əsas tələbat bu gün o sahələrədi. Ya Cisco-nu bitirib şəbəkə administatoru olursan, ya da ki Oracle sertifikati alıb DB administartoru.\nMən də DB administratoru olmaq fikrinə düşdüyüm üçün, Oracle üzrə mastır oxumağa qərar verdim. Amma, sən demə hər şey mən bildiyim kimi deyilmiş. Yəni Oracle üzrə mastır deyə birşey yoxdur. Oracle-ı qoy kənara, heç ümumiyyətlə DBMS üzrə mastır oxumaq kimi bir anlayış yoxdur əslində. Bəs sual yaranır ki, onda Mastır nədir? (vəya Master, magistr, magistratura və.s... necə istəyirsiniz adlandırın) Cavab: Mastır Research-dir yəni araşdırma.\n1 il əvvəl Koreada universitet axtarışına çıxarkən, bir neçə universitetdə Database laboratoriyası professorları ilə görüşdüm. Təbii ki, ilk sual onların labarotoriyasını seçmə səbəbim haqqında olurdu. Mən deyəndə ki, DBMS, xüsusən də Oracle öyrənmək istəyirəm, cavab standart olurdu - "Sən səhv gəlmisən, magistraturada Oracle öyrənilməz, Oracle öyrənmək istəyirsən get kursa."\nBəs onda soruşa bilərsiz ki, bunlar laborotoryada nə işlə məşquldurlar. Cavab: Research... Koreada hər universitet əslində bir "Elmlər Akademiyasıdır". Universitetlərin əksəriyyətində Mühəndislik korpusu 2 hissədən ibarət olur - Tədris və Araşdırma. Tədris hissəsində normal, Azərbaycandaki kimi dərslər keçirilir, Araşdırma hissəsində isə laboratoryalar yerləşir. Məsələn, Database lab, Supercomputing lab, Nanotechnology lab ve.s... Hər bir mühəndislik tələbəsi universitetə qəbul olanda seçdiyi lab-a təyin olunur. Və normal ofislərdə olduğu kimi, həmin tələbə üçün, lab-da masa və kompüter ayrılır.\nYonsei Universiteti Mühəndislik Araşdırma Mərkəzi\nLaboratorya normal iş yeri kimi fəaliyyət göstərir. Yəni hər gün, məsələn bizim lab-da, səhər saat 10-dan axşam saat 7-yə kimi iş vaxtıdır. Semestr ərzində dərs vaxtı dərsə girib, dərsdən sonra yenidən lab-da işinə davam edirsən. Tətil vaxtı isə hər gün bütün günü lab-da olmalısan. Çoxu vaxtı gece 10, 12-ye kimi lab-da kimsə olur. Ümumiyyətlə isə 24 saat açıqdır və istənilən qədər orda vaxt keçirə bilərsən. Bəzi lab-larda hətta istirahət üçün çarpayılar da quraşdırılıb :))\nHər bir laboratoryanın başında duran professor olur və o lab-ın tələbələri birbaşa professordan asılıdır - qəbul olduqdan məzun olana kimi. Laboratoryadaki bütün işlər həmin professorun rəhbərliyi altında gedir. Yəni, lab-ın araşdırma mövzuları olur, hər bir tələbə bir araşdırma mözvusu üzrə mümkün qədər dərindən bilik əldə edib və son məqsəd olaraq da həmin mövzuda yeni bir ideya tapıb, o haqqda məqalə yazıb elmi jurnallarda vəya konfranslarda dərc elətdirməlidir.\nBundan əlavə olaraq, lab-ın proyektləri olur. Proyektlər əslində həm də lab-ın maliyyə mənbəyidir. Müxtəlif şirkətlər vəya dövlət orqanları öz istədikləri proyektləri əlaqədar lab-lara təklif edir və bunun məbləğində də külli miqdarda pul ödəyir - bəzən bir neçə milyon dollar. Demək olar hər lab-ın öz web səhifəsi olur, və nə elədikləri haqqında əksər məlumatı oradan əldə etmək mümkündür. Məsələn, http://database.yonsei.ac.kr mənim üzvü olduğum laboratoryanın web səhifəsidir. Bizim lab-ın nə işlə məşqul olduğu haqqda ətraflı məlumat yazacam, sadəcə qısa olaraq deyə bilərəm ki, biz Data Mining üzrə araşdırma edirik.\nYazının əsas məqsədi - "Xaricdə mühəndislik üzrə magistratura oxumaq istəyirsinizsə, nə oxuyacağınızı, hansı sahədə araşdırma etmək istədiyinizi, hansı laboratoryada və hansı professorla işləyəcəyinizi əvvəlcədən dəqiq öyrənin ki, sonra surprizlərlə qarşılaşmayasınız."\nDavamı növbəti yazılarımda.\nPosted by Ahmed at 6:18 AM\nCox saqol qaqash super...Uqurlar sene...\nTeshekkur Eyvaz :))\nYerli bir sozle master oxuyandan sonra Azerbaycana qayitsan ish tapa bilmeyesisen:)\nAhmed men de artig basha dushmushem ki, masterden sonra bashga yerlerde ish axtarmagin yeri yoxdu, davam etdirmek daha yaxshi yoldu. Umid edirem ki, chekdiyin aziyyetlerin heder getmemesi uchun tutdugun yolu davam edeceksen.\nAhmed ...bu yqadiqlarini mene hele 6 ay once bakida olanda soylemishdim ...amma yolcuyev in fikri ile raziyam ... sen bura qayitmasan yaxshidi ........ Opurem ...ozune yaxshi bax ,,, derslerine ve arashdirmalarina ise daha yaxshi ...:)))\nHee duzdu, amma ele ona gore de bu yazini yazdim. Chox adam eyni suali sorushur, men de dedim yazim, sual sorushana linki gonderim oxusun :)\n"Sən səhv gəlmisən, magistraturada Oracle öyrənilməz, Oracle öyrənmək istəyirsən get kursa." ---- Lap Zarina muellimenin dedikleri yadima dushdu:)\nAhmed, fikrimce senin bu deqiqe meshqul oldugun ishler/arashdirmalar butun ishlerden ustundur. Inshallah layiqli neticesini gorersen! Ugurlar sene!\nEhmed, hemiseki kimi, bu meqalen de heqiqeten teqdire layiqdir.\nSenin meqaleni oxuduqda cox sevindim. Dusundum ki, en azindan bizlerden biri orada bizi temsil edir ve inaniram ki, layiqince temsil edir. Cunki seni az da olsa(3 il ;)) taniyiram.\nInsAllah kariyeranda da ugur qazanarsan:\n"Senden hereket, menden bereket" ideyasi altinda...\nTeshekkur edirem Etibar :) bizim Almanya sefirimiz :))\nSene derslerinde ugurlar. Orda olmagin ve sozun esl menasinda ciddi islerle mesqul olmaqin bizim adimiza fexrdi.\nData Scientist - Data Mining Professional\n© 2010 - Ahmed Ahmedov. Awesome Inc. theme. Powered by Blogger.


Qış mövsümünə hazırıqmı?\n20 Noyabr 2019 13:53 | 2 713\nArtıq qış mövsümü qapımızın astanasındadır. Dekabrın 21-də ölkəmizə daxil olacaq mövsümdə soyuq havalar bizim komkunal xidmətlərdən daha çox istifadə etmək məcburiyyətimizi artırır. Sərt havalarda hər kəs mavi qaz, işıq və istilik sistemi ilə tam şəkildə təmin edilmək istəyir, desək yanılmarıq. Havaların soyuması hər birimizin diqqətini kommunal xidmətlərlə məşğul olan dövlət qurumlarının fəaliyyətinə yönəltməyə və bir sual haqqında düşündürməyə vadar edir. Görəsən bu il qışa hazırıqmı? SİA məsələ ilə bağlı aidiyyatı qurumların səlahiyyətlilərinin fikrini öyrənib:\n“Azərişıq” ASC-nin mətbuat xidmətinin rəhbəri Tanrıverdi Mustafayev söyləyib ki, artıq bir neçə ildir ki, “Azərişıq” ASC tərəfindən payız-qış mövsümünə hazırlıqlar fərdi qaydada və ya fərqli həyata keçirilmir: “Çünki, bu gün yay aylarında xüsusilə də iyul-avqust aylarında işıqla bağlı sərfiyat qış ayları dekabr, yanvarla bərabərləşir. Bu əlbəttə ki, evlərdə işlədilən soyuducu, kondisionerlərlə bağlıdır. Bu baxımdan “Azərişıq” tərəfindən tədbirlər planı konkret mövsümü deyil, bütün ili əhatə edir”.\nPrezident İlham Əliyevin tapşırığı və göstərişi ilə bu gün ölkənin bütün ərazisində işıqla bağlı yenidənqurma, təmir tikinti işləri həyata keçirildiyini deyən mətbuat xidmətinin rəhbəri söyləyib ki, 10 il bundan qabaq qış mövsümünün gəlməsi nəticəsində elektrik enerjisinin verilməsi ilə bağlı hər hansı narahatlıq var idisə, bu gün Azərbaycan vətəndaşları ölkə daxilində harada yaşamasından asılı olmayaraq 24 saat elektrik enerjisi ilə təmin olunub: “Küclü külək olan zaman qurum tərəfindən xətlərin bir-birinə dəyməsin qısaqapanmalar olmasın deyə qabaqlayıcı tədbirlər görülür. Belə hava şəraitlərində qısa müddətdə fasilələr ola bilir ki, bu da obyektiv şəkildə olur. Xidmət səviyyəsinin hər dəqiqə yenilənməi istiqamətində işlər gedilir”.\nİstilik sistemində VƏZİYYƏT!\n“Azəristiliktəchizat”ASC-nin abonent və müştəri xidmətinin rəisi Rafiq Əliyev söyləyib ki, payız-qış mövsümünə hazırlıqla bağlı “Azəristiliktəchizat” tərəfindən hər il olduğu kimi yeni istilik mənbələrinin yaradılması, magistral məhəllə daxili istilik xətlərinin əsaslı təmiri, yenidən qurulması, qazanxanaların qaz təchizatının yaxşılaşdırılması və ümumilikdə istilik şəbəkələrinin tam təftiş olunub problemlərin tam aradan qaldırılması ilə bağlı tədbirlər davam etdirilib: “Azəristiliktəchizat”ın bu il işləməsi nəzərdə tutulan 550 qazanxanası vasitəsilə tək sosial obyektlər yox, 3900-a yaxın yaşayış binası və həmin yaşayış binalarında 180 mindən artıq mənzil, eyni zamanda layihə üzrə bizim mənbələrimiz vasitəsilə isidilməsi nəzərdə tutulan bütün məktəblər, uşaq baxçaları, səhiyyə müəssisələri, 1800-ə yaxın digər sosial obyektib istiliklə təchizatə artıq verilməyə başlayıb. Artıq qurumun 550 qazanxanası, 90 istilik məntəqəsi bu gün tam fəaliyyətdədir. Noyabrın 1-dən Dağlıq və dağətəyi rayonlarında, noyabrın 15-dən isə Bakı şəhərində və ətraf rayonlarda, eləcə də respublikanın digər ərazislərində istilik təchizatına start verilib”.\nQurum sözçüsü qeyd edib ki, bu gün “Azəristiliktəchizat”ın 1200 kilometrə yaxın magistral məhlədaxili istilik xətti var: “Hər il mövsüm bitdikdə biz xətləri hidravlik təzyiqlə yoxlayır, zəif nöqtələri müəyyənləşiririk. Təkcə bu il mövsümlə bağlı 42 kilometrə yaxın magistral məhlədaxili xəttlər yenisi ilə əvəz edilib”.\nR.Əliyev deyib ki, ümumiyyətlə, layihə üzrə mərkəzləşmiş istilik sisteminə qoşulan binaların hamısı köhnə tipli binalardır: “Yeni tikilən binalardan cəmi 40-ı “Azəristiliktəchizat”ın istiliyi ilə təmin olunur. Bu da bina inşa olunarkən bizə edilən müraciət əsasında etibarlı istilik mənbəyi olduğu zaman mümkün olur. Bildiyiniz kimi qazanxanalar bina inşa edilməmişdən öncə tikildiyi üçün istiliklə təminat yalnız həmin ərazidə yerləşən köhnə binalar, səhiyyə ocaqları, məktəblər uşaq baxçaları üçün nəzrdə tutulur. Yalnız ehtiyat gücü olduqda yeni tikilən binalara da bizim mənbələrə qoşulmaq imkanı verilir. Bu gün Bakı şəhərində 80 faiz mərkəzi istilik sisteminə qoşulan binalar istiliklə təmin olunur”.\nQızdırıcı cihazların yerinə dəyişənlərin DİQQƏTİNƏ!\nQurum sözçüsü qeyd edib ki, bu gün vətəndaşlarımızın bir çoxu təmir edərkən qızdırıcı cihazların yerini dəyişirlər: “Belə olan halda, bina daxili istilik sistemində dönmələrin sayı artır və bu da əlbəttə ki, əlavə müqavimət yaradır və istiliyin dərəcəsinin aşağı düşməsinə səbəb olur: “Bundan başqa bəzi binalarda dik dayaqlar artıq ömrünü başa çatdırıb. Yaxşı olardı ki, vətəndaşlarımız hər il mövsümqabağı daxili istilik xətləri ilə bağlı mənzil mülkiyyətçilərinə müraciət etsinlər. Əvvəlki dik dayaqlar yeni plastik borularla əvəz olunmalıdır. Qızdırıcı cihazlarında tutulma halları varsa, yaxşı qızmırsa, seksiyaların bəziləri qızırsa, onlar sökülüb yuyulub yenidən yerinə qoyulmalıdır. Bu gün bizə istilik təchizatı ilə bağlı edilən şikayətlərin arxasında məhz bu problemlər dayanır. Bununla bağlı “Azəristiliktəchizat”ın əraziyə xidmət göstərən bütün istilik sistemləri istismar idarələrinə göstəriş verilib ki, vətəndaşlarımız tərəfindən belə hallarla bağlı müraciət edildikdə, onlara təmənnasız mühəndis texniki dəstəyi göstərilsin. Hətta bizim aidiyyatı qurumlarımız tərəfindən mənzildaxili istilik xətləri bərpa olunarkən belə vətındaşlarımızın aşağı paylayıcı istilik sisteminə qoşulmaları üçün təmənnasız köməklik edilir. Bu gün 60-minə yaxın mənzil sırf binadaxili, mənzildaxili istilik sistemində yaranan problemlərə görə istiliklə təmin oluna bilmir”.\nÖlkədə qazlaşdırma hansı səviyyədədir?\n“Azəriqaz” İstehsalat Birliyinin mətbuat xidmətinin rəhbəri Ceyhun Səfərov bildirib ki, hazırda Azərbaycanda ölkə başçısın da çıxışlarında qeyd etdiyi kimi ölkədə qazlaşdırma artıq 96 faizə çatmaq üzrədir: “Bu da Prezident İlham Əliyevin qarşıya qoyduğu əsas hədəfdir ki, biz ilin sonuna qədər ölkədə qazlaşdırma səviyyəsinin 96 faizə çatdırılmasına çalışırıq. Kəndlərdə, qəsəbələrdə, yeni yaşayış massivlərinə xüsusi diqqət ayrılır. Çünki, belə massivlər getdikcə artır. Qazlaşdırma işini daha da sürətləndiririk ki, yeni ilə qədər planda, Dövlət Proqramında olan bütün qazlaşdırılacaq ərazilər qazla təmin oluna bilsinlər. Artıq 92 yaşayış massivinin 66-sında açılışlar baş tutub. Artıq ən ucqar kəndlərdə qazdan stifadə imkanları var. Baxmayaraq ki, ucqar kəndlərə qaz çəkilişi həm maddi, həm də relyef baxımdan bir qədər mürəkkəbdir, lakin Dövlət Proqramında belə ərazilər də öz əksini tapır”.\nMövsümdə qaz problemi olacaqmı?\nMövsümlə bağlı hazırlığa gəldikdə isə mətbuat xidmətinin rəhbəri söyləyib ki, bu proses artıq proqram şəkildə aprel-may aylarından start götürür, xüsusi proqram tərtib olunur, işçi qüvvəsi cəlb olunur: “Yay aylarında günün işıqlı saatları çox olduğu üçün hazırlıq işləri daha tez həyata keçirmək, həm də işlərə daha çox işçi cəlb etmək imkanı verir. Noyabrın əvvəlinə olan statistikasına baxdıqda, 2 milyon 300 minə yaxın abonentimizin olduğunu görmək mümkündür. Bu sırf əhalini qrupuna aid rəqəmdir. Qeyri-əhali qrupu bura daxil deyil. Bu qədər abonentin qayğıları ilə məşğul olmaq, xüsusilə də hava bir qədər soyuduqda onlardan gələn müraciətləri cavablandırmaq, asan məsələ deyil. Qurumun 104, 185 saylı qaynar xəttləri fəaliyyət göstərir. Biz daha çox payız-qış mövsümündə abonentlərimizlə dost olmağa çalışırıq. Biz problemlərə açığıq və onların narazılıqlarını öz dillərindən eşitmək istəyirik”.\nQazı olmayanların NƏZƏRİNƏ!\nC.Səfərov söyləyib ki, “Azəriqaz” İstehsalat Birliyinin rəhbəri qazlaşdırılmayan ərazilərin sakinləri ilə görüşə hazırlaşır: “Bütün qaz çəkilməyən ərazilərdə ünsiyyətə gediləcək. Bu görüşlə yaxın zamanlarda bölgələrdə, paytaxtımızın özündə bu görüşlər təşkil olunacaq. Bu ünsiyyət bizə onların problemlərini dolayısı ilə deyil, birbaşa eşitmək imkanı verəcək”.


Prezident İlham Əliyev Slovakiyanın Xarici və Avropa İşləri nazirini qəbul edib | Reaksiya\n28.11.2019 15:06\tSiyasi reaksiya\nReaksiya.az xəbər verir ki, nümayəndə heyətinin üzvlərini salamlayan Prezident İlham Əliyev deyib:\n-Azərbaycana xoş gəlmisiniz. Sizi görməyə çox şadıq. Əminəm ki, səfəriniz çox səmərəli və uğurlu olacaq. Əlbəttə ki, biz ikitərəfli əməkdaşlığımızla bağlı məsələləri əhatə edəcəyik və həmçinin ATƏT-in sədri kimi bizim ənənəvi gündəliyimiz var. Əminəm ki, səfər əlaqələrimizin inkişafına öz töhfəsini verəcək. Düşünürəm ki, hazırda əlaqələrimiz yeni, çox fəal mərhələyə qədəm qoyur. Nisbətən bu yaxınlarda biz burada Baş Nazirlə görüşdük və tərəfdaşlığıBizim uğurla əməkdaşlıq edə biləcəyimiz çoxsaylı məsələlər var. Sözsüz ki, biz yaxşı siyasi əlaqələrə malikik. Lakin biz hələ də çox aşağı olan ticarət dövriyyəmizin artması üzərində diqqəti cəmləşdirməli və bunu etmək üçün yollar axtarmalıyıq. Zənnimcə, yollardan biri biznes dairələrimiz arasında daha fəal qarşılıqlı əlaqə ola bilər. Bəlkə də müəyyən mərhələdə biz potensialımızı təqdim etmək üçün birgə biznes forum, bəzi başqa tədbirlər təşkil edə bilərik. Çünki ticarət dövriyyəmizin aşağı olmasının səbəblərindən biri məlumat çatışmazlığıdır. Bizim daha çox ünsiyyətimiz, potensialla bağlı daha çox məlumatımız olsa, əminəm ki, bunun müsbət təsiri olacaq. Əlbəttə, düşünürəm ki, ölkələri birləşdirən layihələrlə bağlı məsələlər maraq kəsb edə bilər. Bildiyiniz kimi, hazırda Azərbaycan nəqliyyat sahəsində körpülərin yaradılması ilə fəal məşğul olur. Biz artıq öz dəmir yolu sistemimizin Gürcüstan və Türkiyə vasitəsilə Avropa və Xəzər hövzəsi ətrafında olan tərəfdaşlarımızla birləşdirilməsi sahəsində çox yaxşı uğur qazanmışıq. Biz artıq Çindən və Mərkəzi Asiya ölkələrindən yükləri qəbul etməyə, tranzit daşımalara başlamışıq və onun həcmi artır. Ona görə də düşünürəm ki, biz yük daşımalarının artmasına birgə necə töhfə verəcəyimizlə bağlı nəqliyyat rəsmiləri arasında məsləhətləşmələrə başlaya bilərik.\nGörüşdə Azərbaycan-Slovakiya hökumətlərarası birgə əməkdaşlıq komissiyasının yaradılması, kənd təsərrüfatı, əczaçılıq, enerji, informasiya-kommunikasiya texnologiyaları və digər sahələrdə əməkdaşlıq məsələlərinə dair fikir mübadiləsi aparılıb.mızı inkişaf etdirməklə bağlı çox yaxşı söhbətimiz oldu, fikir mübadiləsi apardıq.


“Breytbart” (“Breitbart”) saytı şikayət edir ki, ABŞ və bütün Qərbdə Corc Vaşinqton, Tomas Cefferson və digər tarixi şəxsiyyətlərin abidələri sökülərkən, necə olur ki, Almaniyanın Gelzenkirxen şəhərində “Bolşevik despotu” Vladimir Leninin heykəli boy atmağa başlayır?\nLenin, əsl adı - Vladimir Ulyanov qanlı vətəndaş müharibəsindən sonra SSRİ-nin ilk rəhbəri oldu. Lenin etnik azlıqların müdafiəçisi kimi görünsə də, millətlərin öz müqəddəratını təyinetmə hüququnu müdafiə etsə də, xalqların özünü idarəetmə cəhdlərini vəhşicəsinə yatırdı: Ukrayna, Azərbaycan, Gürcüstan və Polşa kimi qonşu ölkələrə hücum etdi.\n“Breytbart” oxucularının çoxu qəzəblənib, bir-birilərinə kommunizm dəhşətlərindən danışır, Qərbi Avropa liderlərini qitədə Sovet İttifaqını yenidən qurmaq istəyində ittiham edirlər.\n“Kaş ki, Britaniyada Leninin heykəli olaydı, onu öz əllərimə dağıdardım”.\n“Bu, o deməkdir ki, Almaniya nasistlərin simvollarını qadağan edir və Sovetlərə icazə verir. Ən azı qəribədir”.\n“Kommunizm ümiddən əl çəkir və öldürür. Kapitalizm, əksinə, ucaldır və ümid verir. Atam və mən - ikimiz Qərbi Almaniyada xidmət etdik, kommunizmin dəhşətini və məhvini gördük”.\n“Sadəcə olaraq, Leninin heykəlini mənə göstərin, orada 20 metrlik bir çuxur qalana qədər ağ fosforla yandıracağam. Mən 1968-ci ildən Demokratlar ilk dəfə marksist olandan bəri respublikaçıyam. Marksizm bir absurd zarafatdır, ancaq öz azadlığınızı müdafiə etmirsinizsə, qeyri-insani kommunist zombilər tərəfindən tapdalanmağa layiqsiniz”.\n“Gələcək nəsillər onun vəhşiliklərindən xəbərdar olmalı və onlarla mübarizə aparmağı bacarmalıdırlar”.\n“Uzun illərdir kommunistlərin çoxmillətli korporasiyalara və direktorlar şuralarına sızması barədə xəbərdarlıq edirəm. İndi kimin dəstəklədiyi bəlli oldu. Televiziya təbliğatı hər gün gəncliyi marksizmə sövq edir ki, gələcək inqilabda yemə çevrilsin”.\n“Bu sürətlə yeni bir vətəndaş müharibəsinə getmək deməkdir, bunu qaçılmaz sayın”.\n“Bu bir rus sui-qəsdi deyil? Solçular Lenini tərifləyirlər, amma onun dövründə insanlar mahiyyətcə kölə idilər; məhsullar onlardan götürülür və aclığa məhkum edilirdi. Canavarı tərifləyirlər!”.\n“Sovet bloku” ölkələrindən birində anadan olmuşam. Bunu öz təcrübəmdən bilirəm: kommunizm ən pozğun ideologiyadır. Almanlar da dəyişmir. Hitler sosialist idi? Bəli”.\n“1989-cu ilin hesablamalarına görə, SSRİ dövründə ən azı 80 milyon insan ölüb - kütləvi repressiyalar, qul əməyi, aclıq və s.”.\n“Son on ildə siyasətdəki ən sirli şey Qərbi Avropa liderlərinin Sovet İttifaqını Qərbi Avropada yenidən qurmaq üçün göstərdiyi inanılmaz qətiyyətidir. Hətta Qorbaçov Avropa İttifaqının keçmiş Sovet İttifaqı olduğunu, yalnız Qərb geyimində olduğunu söyləmişdi”.\n“Hitlerin bəşəriyyəti sevindirən əsas addımı 1930-cu illərdə Almaniyadakı bolşevikləri məhv etməsidir”.\n“1980-ci ilə qədər kommunist olacağımızı söylədik, ancaq Reyqan gəldi və onları 40 il həbsə məhkum etdi. Ümid edirəm Tramp onları daha 40 il oradan çıxarmayacaq. Reyqanın Senat və Nümayəndələr Palatasında kommunistləri də var idi, amma o qədər də açıqda deyildilər. İndi kommunistlər Dərin Dövlət və Konqresə daxil olublar”.\n“Almaniya və Hitler millətçiliyi müdafiə etdi və kommunizmə qarşı vuruşdular. Kim qazandı, bilirik. O vaxtdan bəri, onlar Avropanın bütün qurumlarına dırmaşdılar. Abidədən aydın olduğu kimi, bu mərhələ başa çatıb. Kommunizmə xoş gəldiniz. Tezliklə boğazımız bir çəkmə ilə əziləcək, ölkələri inqilablar bürüyəcək”.\n“Sovetlər Qərbin qəlbini və düşüncəsini qazandı, yollarını tutdu. İndi Qərbdə terror anti-kommunistlərə qarşı yayılacaq. Sovetlər və Çin 100 milyondan çox insanı öldürdü. Bəs Qərb neçə kommunisti öldürəcək?”.


12 iyul 2018-ci il saat 22:30-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Abşeron rayonu, Xırdalan şəhərində 1 nəfər liftdə köməksiz vəziyyətdə qalmışdır. Hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri vətəndaşın liftdən çıxmasına kömək etmişlər. Əməliyyat başa çatmışdır.\n12 iyul 2018-ci il saat 22:15-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Sabunçu rayonunda dənizdə 1998-ci il təvəllüdlü Məmmədov Cavid Rəhman oğlunun batdığı ehtimal olunur. Fövqəladə Hallar Nazirliyinin Kiçikhəcmli Gəmilərə Nəzarət və Sularda Xilasetmə Dövlət Xidmətinin xilasediciləri axtarışlara cəlb olunmuşdur. Əlavə məlumat veriləcək.\n12 iyul 2018-ci il saat 22:00-dək:\nBu gün Fövqəladə Hallar Nazirliyinin Kiçikhəcmli Gəmilərə Nəzarət və Sularda Xilasetmə Dövlət Xidməti tərəfindən Bilgəh sularda xilasetmə məntəqəsinin ərazisində çimərkən batma təhlükəsi ilə üzləşmiş 1 nəfər xilas olunmuşdur.\n12 iyul 2018-ci il saat 21:50-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Binəqədi rayonunda 1 nəfər liftdə köməksiz vəziyyətdə qalmışdır. Hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri vətəndaşın liftdən çıxmasına kömək etmişlər. Əməliyyat başa çatmışdır.\n12 iyul 2018-ci il saat 21:40-dək:\nBakı şəhərinin Xəzər rayonunda ümumi sahəsi 25 m² olan köməkçi tikilinin dam örtüyü 20 m² sahədə və 650 m² sahədə quru ot yanmışdır. Yaxınlıqdakı evlər yanğından mühafizə olunmuşdur. Yanğın yanğın bölmələri tərəfindən söndürülmüşdür.\n12 iyul 2018-ci il saat 21:30-dək:\nSalyan rayonunun Qarabağlı kəndində ümumi sahəsi 105 m² olan talvarın yanar konstruksiyaları və altına yığılmış 12 ton ot bağlamasının 8 tonu yanmışdır. Yanğın zamanı 1 nəfər yanıq xəsarəti almışdır. Ot bağlamasının qalan hissəsi və yaxınlıqdakı tikililər yanğından mühafizə olunmuşdur. Yanğın yanğın bölmələri tərəfindən söndürülmüşdür.\n12 iyul 2018-ci il saat 21:10-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Yasamal rayonunda 1 nəfər mənzildə bağlı qapı arxasında köməksiz vəziyyətdə qalmışdır. Hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri mənzilin giriş qapısını açmış və orada aşkarlanan 1948-ci il təvəllüdlü Novruzov Dilənçi Qədim oğlunun cəsədini aidiyyəti üzrə təhvil vermişlər. Əməliyyat başa çatmışdır.\n12 iyul 2018-ci il saat 20:00-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Binəqədi, Yasamal və Suraxanı rayonlarında 3 nəfər liftdə köməksiz vəziyyətdə qalmışlar. Hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri vətəndaşların liftdən çıxmasına kömək etmişlər. Əməliyyat başa çatmışdır.\n12 iyul 2018-ci il saat 19:30-dək:\nYevlax şəhərinin Xanabad kəndində 79 ha biçilmiş taxıl sahəsi və 1 ha sahədə kol-kos yanmışdır. Yaxınlıqdakı yüksəkgərginlikli elektrik hava xətləri, meşə zolağı və ferma yanğından mühafizə olunmuşdur. Yanğın yanğın bölmələri tərəfindən söndürülmüşdür.\n12 iyul 2018-ci il saat 13:40-dək:\nBöhran Vəziyyətlərində İdarəetmə Mərkəzinə daxil olmuş məlumata əsasən, Bakı şəhərinin Suraxanı rayonunda 1 nəfər liftdə köməksiz vəziyyətdə qalmışdır. Hadisə yerinə cəlb olunmuş Xüsusi Riskli Xilasetmə Xidmətinin müvafiq xilasetmə qüvvələri vətəndaşın liftdən çıxmasına kömək etmişlər. Əməliyyat başa çatmışdır.\n12 iyul 2018-ci il saat 12:00-dək:\nBakı şəhərinin Sabunçu rayonunda ümumi sahəsi 10 m² olan köməkçi tikilinin yanar konstruksiyaları yanmışdır. Tikiliyə bitişik ev yanğından mühafizə olunmuşdur. Yanğın yanğın bölmələri tərəfindən söndürülmüşdür.\n12 iyul 2018-ci il saat 11:30-dək:\n07.07.2018-ci il tarixində axşam saatlarında Böhran Vəziyyətlərində İdarəetmə Mərkəzinə Samux rayonunun Burunqovaq kəndi yaxınlığında sıx kolluq və qamışlıq olan ərazidə yanğın baş verməsi barədə məlumat daxil olmuşdur.\nFövqəladə Hallar Nazirliyinin Dövlət Yanğından Mühafizə Xidmətinin canlı qüvvə və texnikası yanğının söndürülməsi işlərinə cəlb edilmişdir. Əməliyyat şəraiti qiymətləndirilərkən yanğının keçilməz sıx kolluq və qamışlıq olan bataqlıq ərazidə baş verdiyi, yaxınlıqdakı meşə zolağına keçmə təhlükəsinin olduğu müəyyən edilmişdir. Dərhal Fövqəladə Hallar Nazirliyinin Aviasiya dəstəsinin “BE-200 ÇS” amfibiya təyyarəsi və "Mi-17" yanğınsöndürmə helikopteri yanğınsöndürmə işlərinə cəlb olunmuşdur.\nHəyata keçirilmiş yanğınsöndürmə tədbirləri nəticəsində yanğın 11.07.2018-ci il tarixində saat 20:50-də söndürülmüşdür.\nYanğın nəticəsində 230 ha sahədə sıx kollar və qamışlıq yanmışdır. Yaxınlıqdakı meşə zolağı, ərazidəki yulğun ağacları və ətraf ərazilər yanğından mühafizə olunmuşdur.\n12 iyul 2018-ci il saat 11:00-dək:\nGöyçay rayonunun Qızılağac kəndində "VAZ" markalı minik avtomobilinin yanar hissələri yanmışdır. Yaxınlıqdakı tikililər yanğından mühafizə olunmuşdur. Yanğın yanğın bölmələri tərəfindən söndürülmüşdür.\n12 iyul 2018-ci il saat 10:10-dək:\n12 iyul 2018-ci il saat 05:10-dək:\nQax rayonunun Zəyəm kəndində ümumi sahəsi 180 m² olan tövlənin yanar konstruksiyaları və çardağına yığılmış 37 ton ot bağlamasının 19 tonu yanmışdır. Ot bağlamasının qalan hissəsi yanğından mühafizə olunmuşdur. Yanğın yanğın bölmələri tərəfindən söndürülmüşdür.


İrakli Qaribaşvilinin Bakı səfərindən gözləntilər… - Deputat ŞƏRH ETDİ | KONKRET\n28 Sentyabr, 2021 - 18:10 91\nSentyabrın 29-da Gürcüstanın baş naziri İrakli Qaribaşvili Azərbaycana səfər edəcək. İ. Qaribaşvilinin birgünlük səfər çərçivəsində Azərbaycan-Gürcüstan iqtisadi əməkdaşlıq üzrə hökumətlərarası komissiyanın iclasında iştirakı, o cümlədən Azərbaycan baş naziri, parlamentin spikeri və digər rəsmi şəxslərlə görüşləri gözlənilir.\nGürcüstan rəhbərliyinin Azərbaycan və Ermənistan arasında sülh prosesində vasitəçilik niyyətini bəyan etməsi baş nazirin ölkə rəsmiləri ilə görüşü zamanı bu məsələnin də gündəmə gətirəcəyi barədə iddiaları aktuallaşdırıb. Analitiklər hər iki dövlətə qonşu olan Gürcüstanın regionda sülhün və əməkdaşlığın bərpasında maraqlı olduğunu, bu istiqamətdə səylərini genişləndirəcəyini deyirlər.\nKONKRET.az xəbər verir ki, bununla bağlı modern.az-a danışan Azərbaycan-Gürcüstan parlamentlərarası əlaqələr üzrə işçi qrupunun rəhbəri Arzu Nağıyev vurğulayıb ki, Gürcüstanla Azərbaycan arasında strateji əməkdaşlıq daim var və olacaq:\n“İqtisadi planda Gürcüstan bizim tərəfdaşımızdır. Çünki qonşumuz meqalayihələrin həyata keçirilməsində birmənalı şəkildə iştirak edir. Siyasi məsələlərdə də Gürcüstan daim Azərbaycanın yanında olduğunu təsdiq edir. 44 günlük müharibə zamanı bir daha gördük ki, qonşu ölkə ərazisindən qaçaq yolla silah daşınmasına, işğalçıya dəstək göstərilməsinə imkan vermədi. Bundan başqa, Gürcüstanla bizim əlaqələrimizdə əsas məqamlardan biri də bu ölkədə soydaşlarımızın məskunlaşması, Azərbaycanda gürcülərin yaşamasıdır.\nPrezident Rəcəb Tayyib Ərdoğanın və prezident İlham Əliyevin irəli sürdüyü “6-lıq platforma”da ən mühüm dövlətlərdən biri məhz Gürcüstandır. Burada bütün layihələrin həyata keçirilməsində Gürcüstanın rolu vacibdir və gələcəkdə də bu istiqamətdə addımlar atılacaq.\nHərbi məsələyə gəldikdə isə qonşu ölkə ilə həm NATO standartlarına uyğun, həm də ikitərəfli fəaliyyət çərçivəsində hərbi təlimlər keçirilir, əməkdaşlığımız davam edir”.\nArzu Nağıyev siyasi sahədə əlaqələrin gücləndirilməsi istiqamətində parlamentlərarası işçi qruplarının daim müzakirələr apardığını, Gürcüstan dostluq qrupu səviyyəsində parlamentarilərin görüşlərinin təşkil edildiyini də diqqətə çatdırıb. Deputat qeyd edib ki, Azərbaycanın Gürcüstandakı və Gürcüstanın Azərbaycandakı səfirlikləri ilə sıx əlaqələr, qarşılıqlı əməkdaşlıq həyata keçirilir:\n“Pandemiya dövründə də bizim onlara çox ciddi köməyimiz dəydi. İstər burada yaşayan gürcülərin peyvəndlənməsi məsələsində, istərsə də miqrasiya ilə bağlı yaranmış sualların cavablandırılmasında aktivlik nümayiş edildi. Bizim gələcəkdə də inkişafı nəzərdə tutulan planlarımız mövcuddur.\nGürcüstan və Azərbaycan parlamentlərinin spikerləri Avropadakı görüşlərdə müzakirələr apardılar. Gürcü baş nazirin bura gəlişi isə görüşlərin davamı olaraq çox mühüm məsələdir. Bundan öncə isə bilirsiniz ki, Gürcüstan blogerləri və tarixçiləri Ağdama, Şuşaya səfər edərək, erməni vandalizminin dünyaya çatdırılması məsələsində bizə dəstəklərini bildirdilər”.\nDeputat Gürcüstanın Ermənistanla Azərbaycan arasında sülh sazişinin imzalanmasında vasitəçilik missiyasını həyata keçirmək təklifini təqdirəlayiq hesab edib:\n“Bununla bağlı təkliflərin səsləndirilməsi təqdirəlayiqdir. Türkiyə prezidenti Rəcəb Tayyib Ərdoğanla Ermənistan baş naziri Nikol Paşinyanın görüşünün təşkili də Gürcüstan rəhbərliyi vasitəsilə həyata keçiriləcək.\nİrakli Qaribaşvilinin Azərbaycana səfəri çərçivəsində Azərbaycan baş naziri Əli Əsədov və spiker Sahibə Qafarova ilə görüşləri planlaşdırılır. Ümumilikdə, Gürcüstan və Azərbaycan rəsmiləri arasında görüşlərdə qanunvericilikdən tutmuş, bütün vacib məqamlara qədər hər bir mövzu üzrə müzakirə həyata keçirilir. Bundan öncəki görüşlərdə də birmənalı şəkildə bu kimi vacib məqamlara toxunulub. Sabahkı səfərin iki ölkənin əməkdaşlığı baxımından əhəmiyyətli rol oynayacağına inanırıq”.\n26 Oktyabr, 2021 - 16:05 770


“Oskar”a namizəd olan filmlərin adları açıqlandı - sim-sim\n“Oskar”a namizəd olan filmlərin adları açıqlandı\n15/03/2021 - 23:11\nAmerika Kino Sənətləri Akademiyası “Oskar”a namizəd olan filmlərin adını açıqlayıb.\nAPA -nın “Gazeta.ru”ya istinadən verdiyi xəbərə görə, mükafat uğrunda səkkiz film mübarizə aparacaq.\nHəmin filmlər bunlardır: Çlo Zhaonun “Köçərilər yurdu” (Nomadland, 2020); Floriana Zellerin “Ata” (The Father, 2020); Şaki Kinqin “İuda və qara məsih” (Judas and the Black Messiah, 2021); Devid Finçerin “Mank” (Mank, 2020); Li Ayzek Çunun “Minari” (Minari, 2020); Emirald Fennelin “Ümid vəd edən qız” (Promising Young Woman, 2020); Darius Marderin “Metalın səsi” (Sound of Metal, 2019); Aaron Sorkinin “Çikaqo yeddiliyinin məhkəməsi” (The Trial of the Chicago 7, 2020) ekran işləri.\nQeyd edək ki, rus rejissor Andrey Konçalovskinin “Əziz yoldaşlar” filmi “Oskar” mükafatının nominantlar siyahısına düşə bilməyib.


Misirə Yaponiya investisiyalarının həcminin artırılması məsələləri müzakirə edilib - AZƏRTAC – Azərbaycan Dövlət İnformasiya Agentliyi\nMisirə Yaponiya investisiyalarının həcminin artırılması məsələləri müzakirə edilib\nQahirə, 12 mart, AZƏRTAC\nAZƏRTAC xəbər verir ki, Misirin Baş naziri Mustafa Madbulinin Misir-Yaponiya İşgüzar Şurasının nümayəndələri ilə görüşündə Yaponiyadan investisiyaların həcminin artırılması və Misirdə Yaponiya şirkətlərinin fəaliyyətinin genişləndirilməsi məsələləri müzakirə edilib.\nMisir hökumətinin başçısı ümidvar olduğunu bildirib ki, Misir-Yaponiya İşgüzar Şurasının bir gün əvvəl Qahirədə keçirilən 11-ci konfransı Misir bazarına Yaponiya investisiyalarının həcminin artırılmasına, habelə iki ölkə arasında əmtəə dövriyyəsinin genişlənməsinə kömək edəcək. Misir hökumətinin Yaponiya tərəfi ilə əməkdaşlığa və Misirdə Yaponiya sənaye zonasının yaradılmasına hazır olduğunu təsdiq edən Baş nazir qeyd edib ki, hökumət biznesin idarə olunması üçün müvafiq şərait yaratmağa çalışır və yeni investisiyalar cəlb olunması, habelə Misirdə cəlbedici investisiya mühitinin formalaşması üçün ciddi addımlar atmağa davam edir.\nYaponiya Xarici Ticarət Təşkilatının sədri başçılıq etdiyi qurumun Misirdə biznes üçün şəraitin yaxşılaşdırılması, Misir mallarının Yaponiyaya ixrac həcminin artırılması, habelə iri, orta və kiçik sahibkarlığın inkişafının stimulaşdırılması məsələlərində Misir hökuməti ilə əməkdaşlığa hazır olduğunu bildirib.\nMustafa Madbuli Misirdə Yaponiya sənaye zonasının yaradılması təşəbbüsünün həyata keçirilməsini sürətləndirmək və Misirdə Yaponiya şirkətlərinin fəaliyyəti yolunda yaranan hər hansı maneəni aradan qaldırmaq üçün müvafiq nazirlərə Yaponiya tərəfi ilə sıx qarşılıqlı fəaliyyəti davam etdirməyi tapşırıb.\nAZERTAG.AZ :Misirə Yaponiya investisiyalarının həcminin artırılması məsələləri müzakirə edilib


Yeni qaz limiti nə vaxtdan hesablanacaq? - Rəsmi açıqlama\n25 iyul 2021. Bazar günü\n12:05 02.07.2021 Ölkə\nAzərbaycanda abonentlər köhnə qaz tarifindən bu ilin iyul ayının 10-dək istifadə edə biləcəklər. Bu tarixdən sonra qaz istehlakı yeni tariflə hesablanacaq.\nQaziler.az məlumatına görə, bunu SOCAR-ın "Azəriqaz" İstehsalat Birliyinin baş direktoru Ruslan Əliyev deyib.\nOnun sözlərinə görə, iyulun 10-dək "Azəriqaz" sayğacların oxunuşunu, o cümlədən əvvəlcədən ödənişli sayğaclarda proqram təminatı ilə bağlı işləri həyata keçirəcək və bu proses zamanı abonentlər köhnə tarifdən istifadə edəcəklər.\nXatırladaq ki, 30 iyun 2021-ci il tarixində Tarif (qiymət) Şurasının növbəti iclası keçirilib. İclasda Dövlət Neft Şirkətinin (SOCAR) müraciətinə baxılaraq müvafiq qərar qəbul edilib.\nŞura üzvlərinin yekdil qərarı ilə dövlətin həyata keçirdiyi sosial yönümlü siyasət əsas götürülərək əhalinin aztəminatlı hissəsinin mənafelərinə uyğun olan modelə üstünlük verilmişdir. Belə ki, tarif tənzimləməsində optimal yanaşma tətbiq olunmaqla əhali abonentlərinin təxminən 51%-ni (5 mln. nəfər) əhatə edən istehlakçılar üzrə təbii qazın illik istehlak həcminin 1 200 kubmetrədək (1 200 kubmetr daxil) olan hissəsi üçün tarif dəyişdirilməmiş və hazırkı (1 kubmetr üçün 10 qəpik) səviyyədə saxlanılmışdır. İstehlak edilən qazın 1 200-2 500 kubmetr (2 500 kubmetr daxil) olan hissəsi üçün 1 kubmetr üçün 20 qəpik, 2 500 kubmetrdən çox olan hissəsi üçün isə 25 qəpik müəyyənləşdirilib. Qeyd edilməlidir ki, əhali abonentləri üçün müəyyən edilən tarif sistemi böyük sahəyə malik yaşayış evlərini daha qənaətcil istilik sistemlərindən istifadəyə sövq edəcək.\nQəbul edilmiş tarif artımı modeli bir sıra sahələr üçün güzəştli tarif sisteminin saxlanılmasını nəzərdə tutur. İqtisadi dirçəlişin təmin edilməsi məqsədilə sənaye və kənd təsərrüfatı sahələrinə verilən təbii qazın tarifi bu mərhələdə dəyişdirilməyərək mövcud 20 qəpik səviyyəsində saxlanılıb. Həmçinin təbii qazdan istifadə edilməklə hasil olunan elektrik enerjisi üzrə tarif artımına yol verməmək üçün elektrik stansiyalarına verilən təbii qazın tarifi cəmi 1 qəpik artırılmaqla 12 qəpikdən 13 qəpiyə dəyişdirilib.\nTəbii qaz əsasında fəaliyyət göstərən istilik təchizatı sisteminin fəaliyyətinin dayanıqlığının təmin edilməsi, habelə ölkə vətəndaşlarının istilik sistemindən istifadə xərclərinin optimallaşdırılması məqsədilə "Azəristiliktəchizat" ASC və yaşayış binalarının məhəllə qazanxanaları üzrə təbii qaz tarifi 20 qəpikdən 13 qəpiyə endirilib.\nBununla yanaşı, ekoloji təmiz yanacaq növlərinə keçidi stimullaşdırmaq və sıxılmış təbii qazdan (CNG) istifadə edən ictimai nəqliyyat vasitələrinin xərclərini azaltmaq məqsədilə qazın satışını həyata keçirən qazdoldurma məntəqələrinə verilən təbii qazın tarifi 20 qəpikdən 13 qəpiyə endirilib.\nDigər sahələrdə (ticarət, xidmət və s.) rentabelli fəaliyyət təbii qazın tarifindən daha az asılı olduğu üçün tariflər 5 qəpik artırılıb.\nQərar 1 iyul 2021-ci il tarixindən qüvvəyə minib.\nSon sutkada vaksin olunanların sayı açıqlandı\nÖlkədə koronavirusla bağlı son vəziyyət\nYüzdən artıq media və QHT nümayəndəsindən Prezidentə müraciət: "Jurnalistlərlə şəhid və qazi ailələrini üz-üzə qoymağa çalışırlar"\nDİN: "1562 nəfər “COVID-19” pasportu olmadığına görə toy şənliyinə buraxılmayıb"\nAzərbaycan, Türkiyə və Pakistan parlament sədrlərinin görüşü keçiriləcək\nİkibaşlı problem: Sənədsiz evlərdən əmlak vergisi alınmalıdır? - ARAŞDIRMA - FOTO\nŞuşa onun ən ağrılı yeri idi - Diktor Rafiq Hüseynlinin xanımı\nMustafa Şentop sabah Azərbaycana səfər edəcək\nCavid Çələbiyevdən inamlı qələbə - Növbəti dəfə erməni idmançı ilə döyüşəcək\nDünyanın ən məhsuldar alimi azərbaycanlı seçildi - FOTO\nCOVID-19-un ağır keçməsinin yeni səbəbi aşkar edilib\nTelefonda casus proqramı: suallar və cavablar – “Vaşinqton Post”\nRusiya mətbuatında soydaşımızın könüllülük fəaliyyətindən bəhs edildi - FOTO\nBu ilin 6 ayında 71 mindən çox e-qaydada pensiya, müavinət və təqaüd təyinatı aparılıb\nAzərbaycanda koronavirusa yoluxanların sayı 400-ü keçdi\n"Yeni Klinika" Səməd Səmədovun ölümü ilə bağlı açıqlama verib\nNiderland mediası Azərbaycan mətbəxinin xüsusi ənənələrinə diqqəti cəlb edib\nToylar bu tarixdən qadağan oluna bilər - VİDEO\nBu portalın 6 milyona yaxın istifadəçisi olub - FOTO\nErmənistanda yeni deputatların siyahısı təsdiqləndi\nErməni redaktor ordu rəhbərliyini lağa qoydu: "Deyəsən Artsrunu işə qaytarmısız"\nSahil Babayev Türkiyənin səfiri ilə görüşüb\n20 yaşlı qız bulvarda intihar etdi\nRus sülhməramlıları narazıdı: “Sərhəddəki təxribatı Ermənistan hökuməti yaradır”\nPrezidentin yüksək vəzifə verdiyi general Osmanov kimdir?\n“Xameneinin fətvası Xameneinin silahlarına qalib gəlib!” - Ərdoğanın baş müşavirindən müdhiş AÇIQLAMA\nErmənistanla sərhəddəki insidentə İrandan reaksiya\nŞeyx getsin “aş-qara” yesin, siyasətə qarışmasın - VİDEO\nElçibəyin oğlunun toyundan - VİDEO\nMəmməd Arazın həyat yoldaşı vəfat edib


Bakıda yezne qayınını “DVD Player”e göre öldürdü – YENİLƏNİB - Azadliq Xeber\nBakıda yezne qayınını “DVD Player”e göre öldürdü – YENİLƏNİB\n11.02.2015 / 03:29 xeber –\nBiləcəri qəsəbəsində qətl hadisəsi ilə bağlı bəzi detallar üzə çıxıb. APA-nın məlumatına görə, həm qətlə yetirilən Vüqar Salmanov, həm də onu bıçaqlayan yeznəsi Əfqan Yusibov Yevlax rayonundandırlar və Bakıda müvəqqəti yaşayırlar. Qohumlar arasında dava "DVD Player" üstündə mübahisə nəticəsində yaranıb.\n28 yaşlı Əfqan Yusibov qayınını bıçaqladıqdan sonra hadisə yerindən qaçıb. Onun tutulması istiqamətində əməliyyat-axtarış tədbirləri davam edir. Faktla əlaqədar Binəqədi Rayon Prokurorluğunda Cinayət Məcəlləsinin qəsdən adamöldürmə maddəsi ilə cinayət işi başlanılıb, araşdırma aparılır.\nBakının Binəqədi rayonunda qətl hadisəsi baş verib. APA-nın məlumatında görə, hadisə Biləcəri qəsəbəsində qeydə alınıb.\nİlkin məlumata görə, 1990-cı il təvəllüdlü Salmanov Vüqar Yasin oğlu və yeznəsi, 1987-ci il təvəllüdlü Əfqan Yusubov arasında mübahisə yaranıb. Mübahisə davaya çevrilib və Əfqan Yusubov qayınını bıçaqlayıb. 25 yaşlı Vüqar Salmanov xəstəxanaya aparılarkən yolda dünyasını dəyişib.\nFaktla bağlı Binəqədi Rayon Polis İdarəsində cinayət işi başlanılıb, araşdırma aparılır.\nMübahisənin motivi və qətli törədənin saxlanılıb-saxlanılmadığı hələlik məlum deyil.


Naxçıvanda oğruya dayısına görə hörmət edirlər… – Baş redaktorun başına gələnlər… - AzToday\nƏsas səhifə/Manşet/Naxçıvanda oğruya dayısına görə hörmət edirlər… – Baş redaktorun başına gələnlər…\nNaxçıvanda oğruya dayısına görə hörmət edirlər… – Baş redaktorun başına gələnlər…\n11 Yanvar, 2022 [11:37]\nNaxçıvan Muxtar Respublikası Ali Məclisinin sədri Vasif Talıbova “Hürriyyət” qəzetindən AÇIQ MƏKTUB ünvanlanıb. AzToday.az həmin məktubu olduğu kimi təqdim edir:\nHörmətli Vasif müəllim!\nƏslində, normal cəmiyyətlərdə belə hallar təsadüfən olur. Amma neyniyək ki, bizdə tam əksi baş verir, yəni təsadüfən normal şeylər olur. Elə bu anormallıqlardan biri ilə bağlı Sizə müraciət etməyə məcbur olduq.\nBelə ki, sentyabr ayının 29-da gözlərinə “qara su” gəlməsi səbəbindən son ümidi olan bir inək, iki dana, bir keçi və 8 hinduşkasını satıb Bakıya əməliyyat üçün gəlmək istəyən Payız kənd sakini Yunis Qurbanov hər tərəfə səs salır. “Mərdimazarı axtarmaqla deyil, o, özü gəlib səni tapar”, – deyib atalarımız. Və elə də olur. Mərdimazar Zülfüqarov Novruz İlham oğlu qısa bir müddətdə Yunis Qurbanovun qapısında “bitir”. Özü də hərbçi cildində.\nHər iki tərəf qiymətdə anlaşandan sonra heyvanlar maşına yüklənir. Növbə pul məsələsinə gələndə, dələduz Zülfüqarov Novruz əlini cibinə salaraq, “Vay, pullar evdə qalıb”, – deyir. Daha sonra isə, “Olar, sabaha, birisigünə göndərim?”, – deyərək Yunis Qurbanovu dilə tutmağa başlayır.\n44 günlük müharibədə doğmalarının da iştirakı Yunis Qurbanovun, digərlər vətəndaşlarımız kimi, hərbçilərimizə qarşı inamını artırmışdır. O, hesab edir ki, Azərbaycan zabiti dələduz ola bilməz. Məhz bu səbəbdən, özünü hərbçi kimi təqdim edən Zülfüqarov Novruzla razılaşaraq, onları yola salır. Üstündən bir neçə gün keçməsinə baxmayaraq, qarşı tərəfdən xəbər almayan Y.Qurbanov onunla əlaqə saxlamağa məcbur olur. Lakin hər dəfə zəng vuranda, “Narahat olma, heyvanları satmışam, pulunu alan kimi ödəyəcəyəm”, – cavabını alır. Nəhayət, Novruzdan şübhələnən Yunis Qurbanov Nehrəm kəndinə gedərək, onun barəsində soraqlaşır. Müraciət etdiyi hər bir kənd sakinindən aldığı cavab onu Nehrəmdən birbaşa Babək rayon Polis şöbəsinə getməyə vadar edir. Babək rayon Polis şöbəsinin rəis müavini Elşən müəllim (soyadını dəqiqləşdirə bilmədik – red.) Yunis Qurbanovu ətraflı dinlədikdən sonra, ona məhkəməyə müraciət etməyi məsləhət görür.\nRəis müavininin məsləhətilə Babək rayon Məhkəməsinə gələn Yunis Qurbanov, burada məhkəmə sədri Zamiq Əliyevin qəbuluna düşməyə nail olur. Ancaq məhkəmə sədri də ona, “bu iş bizlik deyil, prokurora müraciət elə”, – deyə məsləhət verir. Məhkəmədən Babək rayon Prokurorluğuna gedən Qurbanov, prokurorun köməkçisi ilə görüşəndən sonra, yenidən polisə göndərilir. Beləliklə, Yunis Qurbanov sanki “Bermud üçbucağı”ndaymış kimi, sözügedən 3 idarənin arasında çarəsiz şəkildə var-gəl etməyə məcbur olunur. Nəticədə, polisə ərizə ilə müraciət edən zərərçəkəni İdarənin rəis müavini Elşən müəllim məhkəmə sədri Zamiq Əliyevlə sonradan bizə məlum olan səbəbdən razı salaraq, işi məhkəməyə göndərirlər.\n“Hürriyyət”qəzetinin baş redaktoru Vüqar Məmmədov həmin ərəfədə səhhəti ilə bağlı Muxtar Respublikada olduğundan, bu məlumat ona çatır. Belə ki, dələduzluğa və rəsmi qurumların yersiz süründürməçiliyinə məruz qalan Yunis Qurbanov, redaksiyamıza müraciət edən digər vətəndaşlar kimi, qohumu Vüqar Məmmədovdan kömək istəmək qərarına gəlir. Beləliklə, hadisə ilə tanış olan Baş redaktor şəxsi əlaqələri vasitəsilə araşdırma apararaq, Y.Qurbanova qarşı dələduzluq edən şəxslərin mütəşəkkil şəkildə Muxtar Respublikanın bir çox kəndlərində eyni ssenari ilə cinayət əməli törətdiyini aşkarlayır.\nQısa müddət ərzində hadisəylə bağlı faktları toplayan Vüqar Məmmədov, Babək Rayon Polis İdarəsinə gələrək, əvvəlcə rəis müavini Elşən müəllimlə, sonra isə yeni təyin olunan rəislə görüşür. Hər ikisi Baş redaktoru əmin edir ki, dələduz qısa müddətdə həbs olunacaq.\nPolis İdarəsinin rəhbərliyi ilə görüşdən sonra Baş redaktor dələduzların digər yeddi cinayət işiylə də tanış olmaq imkanı tapır. “Niyə dələduzları həbs etmirsiz”, – sualına isə cavab ala bilmir.\nVüqar Məmmədov polislə görüşündən bir neçə gün keçməsinə baxmayaraq, onlardan cavab almayacağına əmin olandan sonra DİN-ə müraciət etmək qərarına gəlir. Və onu DİN-nin Muxtar Respublika üzrə cinayət axtarış idarəsinin rəisi Qasım müəllimlə görüşdürürlər. Görüşün səbəbini öyrənən Qasım müəllim, “Mən hadisədən xəbərdaram, narahat olmağa dəyməz, üç günə qalmaz vətəndaşın heyvanları geri qaytarılar”, – sözünü verir. Babək Polis İdarəsinin rəhbərliyinə verdiyi, yəni “Niyə cinayətkarları həbs etmirsiniz”, – sualına isə, “Dayısına görə hörmət edirk”, – cavabını alır.\nBeləliklə, Babək Polis İdarəsinin rəhbərliyi kimi, Qasım müəllimin də verdiyi söz elə söz olaraq qalır. Aydın olur ki, heç kim “dayı”yla münasibətini pozmaq istəmir. Elə bu səbəbdən də nə prokurorluqdan, nə də polisdən səs çıxmır, işə məhkəmədə baxılası olur.\nMəhkəmədəki rəzalət isə hüquq adına bir ləkə olaraq tarixə düşən hadisələrdən biri olacaq. Belə ki, məhkəmə başlayan kimi vətəndaş Qurbanov iddia ərizəsini geri götürmək və yenidən polisə müraciət etmək istədiyini bildirsə də, sədr ciddi-cəhdlə buna imkan vermir. Vətəndaşın savadsızlığından istifadə edərək, “Əgər ərizəni geri götürsən, bir daha heyvanlarının üzünü görməyəcəksən”, – deyə təhdid edilir. Daha sonra isə əlavə olunur: “Yox, əgər məni sözümə baxsan, sənə necə lazımdırsa köməklik edəcəyəm”. Məhkəmənin təhdidi Qurbanovu qorxutduğundan, o, “Bir şərtlə razı olaram ki, mənə heyvanlarımın qaytarılacağını söz verəsiniz”, – cavabını verir.\nZərərçəkənlə hakim anlaşandan sonra, “məhkəmə şousu” başlayır. İkinci baxışda hakim qarşısına çıxan dələduz Zülfüqarov Novruz heyvanları Şərur rayon Dəmirçi kəndində Gündüz adlı bir tanıdığına satdığını və hələ də pulunu almadığını iddia edir. “Heyvanlar hələ də Gündüzdədir, istəsəniz polisi göndərin, götürüb gətirsinlər”, – deyir. Amma nədənsə hakim özünü eşitməməzliyə vuraraq, Zülfüqarovu öz bildiyi istiqamətə yönləndirməyə çalışır. Bütün bu razalət zərərçəkənin gözü qarşısında baş verdiyindən, o, hakimdən verdiyi sözü tutmağı, heyvanlarının Şərur rayon sakinindən alınıb, ona verilməsini tələb edir. Təbii ki, bütün proseslər Vüqar Məmmədovun müdaxiləsiylə baş verir.\nHakim Zamiq Əliyev artıq geriyə yol qalmadığını görür və 20 dəqiqəlik fasilə elan edir ki, “polisə göstəriş verim, bu gün heyvanları gətirsinlər, ortada barışıq olsun”. 20 dəqiqədən sonra zala qayıdan hakim prosesin başa çatdığını elan edərək, gələn iclasda qərarı açıqlayacağını bildirir. Səhhətiylə bağlı Bakıda həkimdən növbə götürən zərərçəkənə isə, “Sən olmasan da qərarı sənin xeyrinə verəcəyəm”, – deyə söz verir. Beləliklə, hüquq mühafizə orqanlarının günahı ucbatından vətəndaşın “iti də gedir, ipi də”.\nİndi gələk əsas suala: bu qədər cinayəti törədən dəstə üzvləri niyə saxlanılmır? Kimdir bunların dayısı? O, necə bir gücdür ki, nə polis, nə prokuror, nə də məhkəmə ona bata bilmir? Ən əsası isə odur ki, Vüqar Məmmədov hər dəfə iş açılmayacağı təqdirdə Vasif Talıbova müraciət edəcəyini desə də, sözügedən qurumların heç biri öz vəzifələrini yerinə yetirməkdə maraqlı olmayıblar.\nQısa araşdırmadan sonra öyrəndik ki, sən demə, bu dələduzların dayısı elə bir yerdə işləyir ki, istənilən adamın ondan işi keçir. Bu şəxs Muxtar Respublikada gənc əsgərlərin bölüşdürülməsi üzrə şöbənin rəisi Hüseyn Əliyevdir(soyadı tam dəqiq deyil). Əlbəttə, ilk baxışdan həmin şəxsin vəzifəsi elə də gözə girmir. Amma diqqət etsək görərik ki, heç bir ata övladının erməni ilə üz-üzə durmasını istəməz. Ona görə də bacısı uşaqları nə qədər cinayət edirlər-etsinlər, istər polis, istər prokuror, istər də hakim onların etdiklərinə göz yummağa məhkumdurlar.\nƏn vacib məsələlərdən biri də odur ki, cinayətkarların həbs olunmama səbəbi kimi, Sizin qeyri-rəsmi verdiyiniz qanunsuz göstərişiniz əsas gətirilir. Dediklərindən belə çıxır ki, Siz statistikada cinayətlərin sayı az görünsün deyə belə bir qeyri-qanuni tapşırıq vermisiniz. Əslində, bu da o anlama gəlir ki, cinayəti gizlətməklə hüquq mühafizə orqanları özləri ən böyük cinayəti törətmiş olurlar…\nBiz bu hadisə haqqında tam təfsilatı ilə yazmaya, başqa işlərdə olduğu kimi, konkret də yaza bilərdik. Amma apardığımız müşahidələr onu deməyə əsas verir ki, artıq ətrafınızdakı insanlar Sizi istənilən vaxt, istənilən məsələdə aldada bilirlər. Ola bilsin ki, Muxtar Respublikada meydanı boş görmək istəyib, suyu bulandırmağa cəhd edənlərin sayı çoxalıb. Ümid edirik ki, Siz qısa müddətdə bu cinayətdə əli olan hər kəsin cəzalandırılması üçün əlinizdən gələni edəcəksiniz.\nVidadi Muradovun əmlakları dəymiş ziyanın ödənilməsinə yönəldilməlidir - Prokuror


İşğal edilmiş Azərbaycan ərazisində xəstəxana tikdirən erməni iş adamının MƏHKƏMƏSİ – Yenicag.Az\nAna Səhifə Siyasət İşğal edilmiş Azərbaycan ərazisində xəstəxana tikdirən erməni iş adamının MƏHKƏMƏSİ\nMəhkəmə prosesində Kaliforniyada fəaliyyət göstərən “Noil Energy Group” və digər şirkətlərin rəhbəri olan L.Termencyan Yuta ştatında fəaliyyət göstərən “Washakie Renewable Energy” şirkətinin rəhbərləri olan Ceykob və İsaiyə Kinqston qardaşları ilə birgə 2010-2016-cı illərdə 1 milyard dollar dəyərində vergi saxtakarlığı etməkdə təqsirli biliniblər. 2018-ci ilin avqustunda Federal Təhqiqatlar Bürosu tərəfindən həbs edilən L.Termencyanın məhkəmə prosesi bu ilin yanvar ayında başlayıb.\n– Cənubi Kaliforniya Universitetinin tərkibində fəaliyyət göstərən Erməni Araşdırmaları İnstitutunun əməkdaşı, Bakı ermənisi olan Emil Sanamyanın “Twitter”də paylaşdığı məlumatda və “YouTube”da yerləşdirilmiş filmdə göstərilir ki, Ermənistanda anadan olmuş və 14 yaşında Los Anceles şəhərinə köçmüş L.Termencyan və qardaşı Qriqor Termencyan 2000-ci illərdə Hayastan Ümumerməni Fondu vasitəsilə Azərbaycanın işğal olunmuş keçmiş Ağdərə rayonunda xəstəxana tikintisi və Ermənistan ərazisində internat evinin inşası layihələrinə dəstək veriblər.\n– L.Termencyan və Kinqston qardaşları ABŞ hökumətinin ənənəvi yanacağa alternativ daha təmiz yanacağın istehsalını təşviq etmək məqsədilə yaratdığı və bioyanacaq istehsal edən şirkətlərə istehsalın həcminə görə müəyyən məbləğin geri ödənməsini nəzərdə tutan vergi krediti proqramından istifadə edərək, milyonlarla ton bioyanacağı ölkə daxilində müxtəlif limanlara nəql etməklə və xarici ölkələrə daşıyıb geri qaytarmaqla, habelə, müvafiq sənədləri saxtalaşdırmaqla, həmin yanacağın istehsal və satışını həyata keçirdikləri ilə bağlı dövlətə yalan məlumatlar vermiş və sözügedən proqram vasitəsilə külli miqdarda vəsait mənimsəyiblər.\n– Kinqston qardaşları məhkəmə prosesində sözügedən saxtakarlıqları L.Termencyanın göstərişi ilə həyata keçirdiklərini və onun başda Türkiyə olmaqla bir sıra xarici ölkələrdəki şəxsi və ya digər hesablarına milyonlarla dollar vəsait köçürdüklərini etiraf ediblər. Kinqston qardaşlarının sözlərinə görə L.Termencyan hüquq-mühafizə orqanlarında əlaqələrinin olduğunu, həyata keçirdikləri qanunsuz əməllərə görə narahatlığa əsas olmadığını bildirmiş və onları qoruyacağına söz verib. Bunun müqabilində Kinqston qardaşları L.Termencyanm Türkiyə və Lüksemburqdakı hesablarına 134 milyon ABŞ dolları məbləğində “zəmanət” pulu köçürüblər. L.Termencyan və Kinqston qardaşlarına yaxın gələcəkdə hökm oxunacağı gözlənilir.\n– L.Termencyanın 2018-ci ildə həbsindən sonra onun Türkiyədə fəaliyyət göstərən “Palmali” şirkəti ilə əməkdaşlığı barədə iddialar yayılmışdır. Belə ki, 2016-cı ildə ABŞ-da “Palmali USA” şirkəti yaradılıb və Kaliforniya ştatında qeydiyyatdan keçmişdir. Kaliforniya Ştat Katibliyinin rəsmi internet saytında yerləşdirilmiş sənəddə “Palmali USA” şirkətinin rəhbərinin L.Termencyanın oğlu Corc Termencyan olduğu qeyd edilib. Həmin internet saytında 2019-cu ilin martında şirkətin qeydiyyatının ləğv edildiyini göstərən digər sənəddə isə onun C.Termencyan tərəfindən imzalandığı görünür.\n– Türkiyə mətbuatının məlumatına əsasən C.Termencyan atasının məhkəmə prosesində verdiyi açıqlamada “Palmali USA” şirkətini onun göstərişi ilə Palmali şirkətinin sahibi Mübariz Mənsimovla birgə qurduğunu bildirib. M.Mənsimov isə bunun ABŞ-dakı erməni diasporu tərəfindən onun əleyhinə istifadə olunması məqsədilə təşkil edildiyini bildirib.\n– L.Termencyanın Türkiyədəki digər iş ortağı da Türkiyənin nəhəng “SBK Holding” şirkətlər qrupunun rəhbəri, Türkiyənin hakim dairələrinə yaxınlığı ilə seçilən Sezgin Baran Korkmaz olub və bu ortaqlığın nəticəsində L.Termencyan 2013-cü ildə ABŞ-da “SBK Holding USA” şirkətini yaradıb.\n– S.Korkmazın adı 2017-ci ildə ABŞ prezidenti Donald Trampın Milli Təhlükəsizlik Məsələləri üzrə keçmiş müşaviri Maykl Flinin məhkəmə prosesində hallanmışdır. Belə ki, S.Korkmazın iş ortağı olduğu iddia edilən Türk-Amerikan Biznes Şurasının sədri, biznesmen Ekim Alptekinin “Inovo BV” şirkəti 2016-cı il ABŞ-ın prezident seçkilərindən öncə M.Flinin “Flynn Intel Group” konsaltinq şirkəti ilə “Fətullah Güləni araşdırmaq üçün” yarım milyonluq müqavilə bağlayıb. – Həmçinin,D.Trampın seçki kampaniyasına qoşulan və M.Flinin şirkətində çalışan Mərkəzi Kəşfiyyat İdarəsinin keçmiş direktoru Ceyms Vulsi 20 sentyabr 2016-cı il tarixində S.Korkmaz və E.Alptekin ilə görüşərək, F.Gülən əleyhinə lobbiçilik fəaliyyəti göstərməyə razılığını bildirib. Bununla yanaşı, C.Vulsi 2017-ci ildəki açıqlamasında qeyd edib ki, M.Flin 2016-cı ilin sentyabrında Nyu-York şəhərində Türkiyənin Xarici işlər və Enerji nazirləri ilə görüşərək, F.Gülənin Türkiyəyə ekstradisiyası məsələsini müzakirə edib.\nAzərbaycan, cərimə, Erməni, karantin, koronavirus, koronavirus təhlükəsi, koronavirusla mübarizə, spirt, virus,


16 Aprel 2021 12:29\n5 939 Baxış\nƏn çox özümlə savaşda yenilirəm. Lap ağır işgəncələrimin memarı mənəm. Demokratik dövlətimin qüsursuz konstitusiyası paytaxtımın lap ortasında saat əvəzi gilyotin quraşdırıb. Cəzamı da, başımı da özümə kəsdirir. Etirafım sürreldır, amma inan, boş gövdə ilə gəzmək bəzən günahlardan, puç xəyallardan, həqiqətin ən iti ucundan arındırır.\nHər dəfə də cinayətimi basdırmaqçün itirdiyim başın əvəzinə yenisini cücərdirəm. Çünki bütün canilər kimi ana niyyətim məsumdur. Qalaktikada uçuşan bütün duyğuları dadmaq istəyi...\nÖtən mövsüm dünya kenqurularının anası Marina Abramoviçin başını yetişdirmişdim bədənimin üstündə. Bir müddət çox razı dolanırdıq. Bəlkə sənə şablon gələr, amma məqsədim Marinanın öz xoşuyla dərisinə doldurduğu ən dərin yaraların ağrısından oyanmaq idi.\nYəqin bilirsən, yarım əsr öncə rəssam Abramoviç sivil insanları ifşa edən layihə ilə gündəmə gəlmişdi. Çəlimsiz Marina zalın ortasında durur. Yanına odlu silah, küt və kəsici alətlər qoyur. Sərgi izləyicilərinə həmin silahlardan istifadə edərək, Marina ilə xətirləri istədiyi kimi davranmaq təklif olunur. Öncə hamı utanıb, kənara çəkilir, gənc rəssamı sadəcə öpməklə kifayətlənirlər. Bir müddət sonra insanların içindəki ağzı qanlı qurd oyanır. Azğınlaşan tamaşaçılar, onu soyundurub, dərisini iti alətlərlə cızır, küt əşyalarla xətər yetirməyə başlayırlar.\nƏn böyük vəhşət bilirsən nə vaxt baş verir? İştirakçılardan biri tapançanı əlinə alıb, Marinanı öldürmək istəyəndə...\nPolislər sərgiyə müdaxilə edir və layihə yarımçıq qalır.\nKaş ki, Tanrı da yazdığı ssenarilərin ən ağrılı məqamında çevik polislərini yollamaq qüdrətində olaydı.\nBəzən düşünürəm ki, yaşadığımız ssenarinin, bəlkə də, ən məsum personajıdır Allah. Hansı daşdan yapışsa da, bərəkəti qeybə çəkilən ata kimi, saatlarla qazanında qaynatdığı daşı hədiyyə çevrilməyən ana kimi günahsızdır.\nMarina da Allahı olduğu layihəsinin qurbanına çevrilmişdi.\nDeyir, öncə hamı mənimlə oynamaq, əylənmək istəyirdi. Sonra saçımı kəsməyə, qızılgülün tikanlarını ətimə batırmağa başladılar. 6 saatın tamamında bezdim. Çılpaq bədənimdə açdıqları yaralardan qan dama-dama onların üstünə qaçdım. Öz günahlarından təngə gələn tamaşaçılar çaş bədənlərini küçəyə atdılar.\nHəmin gecə Marina güzgüdə yarımcanını seyr edəndə görür ki, saçı ağarıb.\nRəssam Abramoviçin xatirələrini oxuduqca, izlədikcə başı çiynimə ağır gəldi.\nGilyotin altında qoyduğum bütün başlarımla cavabdehəm. Hətta yer üzünün bütün sakinlərinin özümdən ibarət olduğunu bilsəm belə, yad bədəndəki mənləri ağrıtmağa, nəinki, ehtirasım, taqətim də çatmaz. Mənim dərdim, mənim dərsim özümlədir.\nYaşamaq istədiyim sonsuz sayda həyata sahib olan mənlərin içindəki azğını oyatdığı üçün Marinaya qəzəbləndim o gecə. Bu ağrını mənə rəva gördüyünə görə başını üzəcəm. Polisləri də işə qarışmağa macal tapmayacaq.


Məktəbi “5”-lə bitirən məzunların yalnız 49 faizi imtahanlarda attestat qiymətlərini doğruldub –DİM » YeniSözçü qəzeti\n"Cari ildə abituriyentlər iki dəfə imtahan vermək imkanı əldə ediblər. Hər iki imtahanda iştirak edən abituriyentlərin imtahan nəticələri təhlil olunarkən belə məlum olub ki, abituriyentlərin ikinci imtahandakı nəticələri birinci imtahandakı nəticələrindən nisbətən yaxşı olub və bu imtahanların hər ikisində iştirak edən abituriyentlərin nəticələri arasındakı fərqin orta qiyməti 20.09 bala bərabər olub”.\nAPA-nın xəbərinə görə, bu Dövlət İmtahan Mərkəzinin (DİM) nəşr etdiyi "Abitruiyent” jurnalının 12-ci sayında əks olunub. Jurnalda bildirilir ki, abituriyentlərin təxminən 64-65%-nin bu iki imtahanda əldə etdikləri nəticələri arasındakı fərq 50 baldan, 91-92%-nin isə 100 baldan aşağı olub: "Nəticələr arasındakı korrelyasiya əmsalı 0.94-ə bərabər olub”.\nQeyd edilib ki, "Abituriyentin ərizəsi” formasına ayrı-ayrı fənlər üzrə attestat qiymətləri də daxil edilir. Ərizədə qeyd olunan qiymətlər əsasında abituriyentlərin orta attestat qiymətləri hesablanaraq, onların qəbul imtahanlarında topladıqları ballarla müqayisəsi aparılıb: "Tam orta məktəbi bütün fənlərdən "3” qiymətlə başa vuran məzunların 96.87%-nin qəbul imtahanlarındakı nəticələri də çox zəif – 0–199 bal intervalında olub. "5” qiymətlə bitirən məzunların isə yalnız 49.97%-i attestat qiymətlərini doğrulda bilib. Bu da məktəblərdə verilən aşağı qiymətlərin obyektiv olduğunu, yüksək qiymətlərin isə nisbətən şişirdildiyini göstərir. Əlbəttə, obyektiv qiymətləndirilmə aparılarsa, təhsilin bir pilləsində əldə olunmuş nailiyyətlər digər pilləyə keçiddə nəzərə alınmalıdır. İndiki halda isə ali təhsil müəssisələrinə qəbul zamanı attestat qiymətləri nəzərə alınaraq bunun əsasında abituriyentin nəticəsinə hər hansı bal əlavə edilərsə, əla qiymətlərini doğrultmayan "əlaçılar” öz biliyi hesabına bal toplayanları sıxışdırıb onları ali təhsil müəssisələrinə qəbulda üstələyə bilərlər. Digər tərəfdən, bu cür addımın subyektivliyə bir qədər də yol açmayacağına zəmanət vermək çətindir. Odur ki, biz məktəb və qəbul göstəriciləri arasında yüksək korrelyasiya (r>0.9) olmayanadək attestat qiymətlərinin qəbulda əlavə bal kimi nəzərə alınmasının tərəfdarı deyilik. Qiymətləndirmə ilə bağlı qeyd olunan problem digər amillərlə yanaşı, həm də tam orta təhsil standartlarının yerlərdə eyni qaydada tətbiq edilməməsindən irəli gəlir. Qiymət meyarlarının məktəblərdə bir-birindən ciddi fərqlənməsi nəticəsində eyni hazırlıqlı şagirdin biliyi bir məktəbdə (rayonda) "əla”, digər məktəbdə (rayonda) "kafi” qiymətləndirilir. Dövlət İmtahan Mərkəzi ümumtəhsil müəssisələrində qiymətləndirmənin vahid standartlar əsasında aparılması işinə kömək məqsədilə məktəb proqramlarına uyğun olaraq şagirdlərin biliyinin yoxlanılması və qiymətləndirilməsi üçün fənlər üzrə test kitabları nəşr edib. Kitablar Təhsil Nazirliyi tərəfindən dərs vəsaiti kimi təsdiqlənib. Onlarda qiymətləndirmənin 5 və 9 ballıq sistemdə standartları da təqdim olunub ki, hər bir məktəb bunun əsasında öz şagirdlərinin biliyini vahid qiymətləndirmə sistemi ilə ölçmək imkanı əldə etsin”\nİmtahanlarda abituriyentlərin 48.7 faizi 200-dən az bal toplayıb - Rəsmi\nKəmaləddin Heydərovun kadrlarının “budanması” başlanıb


Yeni avtomobil alanlar çox azdır - sherg.az\n2019-02-21 17:03:36 | 190 dəfə oxunub\nYeni avtomobil alanlar çox azdır\nHətta paytaxtdakı ən məşhur avto-salonlar belə ikinci əl avtomobillərin ümidinə qalıb\n"Hazırda avtomobil bazarında vəziyyət durğundur”.\nBunu "Sherg.az"a avtomobil bazarındakı vəziyyəti dəyərləndirərkən nəqliyyat eksperti Elməddin Muradlı bildirib.\nEkspertin fikrincə, bu ilin ilk iki ayı ərzində maşın bazarında durğunluq yaşanır:\n"Demək olar ki, bazarda alış-satış prosesi intensiv getmir. İnsanların alıcılıq qabiliyyəti və onların maşınlara olan tələbatında azalma müşahidə olunur. Amma ilin bu vaxtlarında maşın bazarında vəziyyətin belə davam etməsi normaldır. Çünki hazırda hava soyuq olduğu üçün insanlar bazara üz tutmur. Beləliklə də bazarda alıcı kütləsi olmur. İkinci bir tərəfdən də internet üzərindən avtomobillərin qiymətini günü-gündən qaldırırlar. Lakin baxırsan ki, həmin məbləğlər reallıqdan uzaqdır. Hazırda avtomobil bazarı bu cür satıcıların əlindədir. Onlar da istədikləri vaxt qiymətləri qaldırıb, endirir. Eyni zamanda ötən günlərdə gömrük rüsumlarının artırılması ilə bağlı olaraq avtomobillərin qiymətində artım müşahidə olundu. Lakin bazarda alıcılıq qabiliyyətinin aşağı olmasından dolayı qiymətlər yenə əvvəlki məcrasına qayıtmaq üzrədir”.\nE.Muradlı söyləyir ki, hazırda ikinci əl avtomobillərin qiymətində artım olsa da, hələ ki, onların alış-satış prosesi yaxşıdır:\n"Əsasən insanların böyük əksəriyyətinin meyli ikinci əl avtomobillərədir. Ölkəyə gətirilən yeni avtomobillər, brend markalar yalnız müəyyən avtomobil həvəskarlarının diqqətində olur. Lakin hər kəsin seçimi heç də belə deyil. Yəqin ki, maddi durumuna görə əhalinin böyük əksəriyyətinin yeni avtomobil almağa imkanı yoxdur. Fikrimcə, ölkədə yeni avtomobil bazarı tükənib. Hətta paytaxtdakı ən məşhur avto-salonlar belə ikinci əl avtomobillərin ümidinə qalıb”.\nEkspert diqqətə çatdırır ki, maşın bazarında proseslərin bu cür gedişatı yerli istehsal olan avtomobillərə populyarlıq qazandırır:\n"Çünki xaricdən gətirilən ikinci əl köhnə, işlənmiş avtomobillərdən yerli istehsalımız olan maşınlar həm keyfiyyətlidir, həm də səmərəlidir. Yəni xaricdən idxal olunan avtomobillərin üzərinə gömrük rüsumları da gəldikdə yerli istehsalımız bundan ucuz başa gəlir. Fikrimcə, yerli istehsal bir az güclənməlidir. Ölkə olaraq köhnə istehsallı avtomobillərdən can qurtarmaq vaxtıdır. Çünki həmin maşınlarla sürücülər tez-tez ağır qəzalar törədir. Məhz buna görə də həmin avtomobillər dövriyyədən çıxarılmalıdır. Lakin insanlar buna o qədər də maraq göstərmir.\nDaha çox köhnə avtomobillərə üstünlük verirlər. Elə buna görə də bazar hər il bir az da geri gedir. Amma dövlət tərəfindən yerli istehsala "Xəzər” avtomobillərinə yanaşma fərqlidir. Fikrimcə, gələcəkdə bu sahədə böyük nailiyyətlər əldə edə bilərik. Hətta irəliləyən zamanda daxili bazarımızı öz avtomobillərimizlə təmin etmək olar. Bunun üçün bu sahədə bəzi nöqsanlar aradan qaldırılmalıdır”.


Cənubi Qafqazda diplomatiya dövrü başlanmış kimi görünür. İndi regionda Azərbaycanın tarixi qələbəsi ilə yekunlaşmış 44 günlük savaşın geopolitik nəticələrinin sənədləşdirilməsi mərhəsləsi start götürüb. Və müzakirə masasında qarşıduran tərəflər mövcud regional şərtləri nəzərə almalı olacaqlar.\nÇünki rəsmi İrəvanın siyasi avantüralarının fonunda belə bir yüksəksəviyyəli görüşdə hər hansı müsbət nəticələrin əldə olunacağını düşünmək sadəlövhlük olardı. Və rəsmi Bakının nəticəsiz yüksəksəviyyəli görüşə həvəs göstərəcəyi qətiyyən inandırıcı deyil.Musavat.com


“Azərbaycanda turizmlə bağlı geniş imkanlar var, amma…” – Yenicag.Az\nAna Səhifə Turizm “Azərbaycanda turizmlə bağlı geniş imkanlar var, amma…”\n“Azərbaycanda turizmlə bağlı geniş imkanlar var, amma…”\nYeni Çağ Media Qrupu – May 02, 2019 - 18:00\nAzərbaycanın turizm potensialının inkişafı, turistlərin ölkəmizə cəlb edilməsi üçün xaricdə də təbliğatın gücləndirilməsinə ehtiyac var. Xüsusən ölkəmizin turizm sahəsində əlverişli imkanları əcnəbilərə göstərilməlidir.\nFransa Milli Assambleyasının deputatı Jülien Borowczyk da “Palitra”ya müsahibəsində bu məsələnin önəmli olduğunu deyib.\nBakıda keçirilən V Ümumdünya Mədəniyyətlərarası Dialoq Forumunda iştirak etdən Jülien Borowczyk iki ölkə arasında turizm əlaqələrinin inkişaf etməsində də maraqlıdır. Buna görə də o, Bakıda Safari Azərbaycan turizm mərkəzinin rəhbər heyətilə görüşüb. Qeyd edək ki, Jülien Borowczyk Fransa-Azərbaycan Dostluq Qrupunun üzvüdür. Fransalı deputat hər zaman Azərbaycanın haqq səsini müdafiə edir.\n– Azərbaycanı bəyəndinizmi?\n– Azərbaycan-Fransa əlaqələrini necə qiymətləndirirsiz?\n– İlk olaraq qeyd edim ki, Azərbaycan çox sülhsevər və yaxşı tərəfdaş ölkədir. Xüsusən bu tərəfdaşlıq Fransa ilə də özünü göstərir. Bu gün Fransa ilə Azərbaycan arasında dostluq əlaqələrinin olması buna əyani sübutdur. İki ölkə arasında münasibətlərin güclənməsində Azərbaycanın Birinci vitse-prezidenti Mehriban Əliyevanın da fəaliyyətini biz hiss edirik. Mən deputat seçiləndən sonra iki dəfə Fransada Mehriban Əliyevanın iştirak etdiyi tədbirdə olmuşam.\n– Siz Bakıda keçirilən V Ümumdünya Mədəniyyətlərarası Dialoq Forumunda iştirak etdiniz. Bu haqda da fikirlərinizi bilmək istərdik…\n– Deyə bilərəm ki, Forum çox önəmli tədbirdir. Burada qlobal məsələlər müzakirə olunur. Forumda Prezident İlham Əliyevin çıxışı bizə çox xoş təsir bağışladı. Müxtəlif ölkələr arasında mədəni əlaqələrin qurulmasında və inkişafında bu forumun çox əhəmiyyətli rolu var.\n– Mədəni əlaqələrin qurulmasında turizmin də rolu var. Azərbaycanla Fransa arasında turizm əlaqələrini necə inkişaf etdirmək olar?\n– Düşünürəm ki, Azərbaycan Fransada kifayət qədər tanınmır. Yəni biz Azərbaycan haqqında lazımı qədər məlumata malik deyilik. Məsələn, Azərbaycanda turizmlə bağlı geniş imkanlar, mənzərəli yerlər, dağlar var, həmçinin bu ölkə Xəzər dənizinin sahilində yerləşir, amma bir çox fransız bunları bilmir. Ona görə də Azərbaycanın Fransada təbliğatını gücləndirmək lazımdır.\n– Siz Fransada Azərbaycan haqqında daimi müsbət çıxışlar edirsiz. Buna görə ermənilər sizə hər hansı təzyiq edirmi?\n– Fransada ermənilər çoxdur. Mən də xoşlamıram ki, ermənilər Fransada Azərbaycan haqqında mənfi rəy yaratsınlar. Mən Azərbaycan haqqında çıxış edəndə onlar mənə qarşı çıxırlar. Hər zaman deyirəm ki, mən Azərbaycanın dostuyam. Buna görə də erməni lobbisi və mediası daimi məni tənqid edir. Biz istəyirik ki, Fransa Azərbaycana yaxın olsun. Amma erməni lobbisi buna imkan vermir. Azərbaycan və Ermənistanı Fransanın ətraf şəhərlərində daha az tanıyırlar. Ermənilər də bu boşluqdan istifadə etməsinlər deyə biz çalışırıq ki, Azərbaycanı Fransanın regionlarında da tanıdaq.


Rusiyanın “Birinci kanalı”nda Azərbaycana qarşı TƏXRİBAT\nRusiyanın “Birinci kanalı” tərəfindən ənənəvi addımlar davam edir. Dünən bu kanalın efirində məşhur ermənipərəst jurnalist Vladimir Poznerin eyni adlı verilişində Ermənistanın keçmiş prezidenti, əli minlərlə dinc azərbaycanlının qanına batmış Robert Koçaryanla müsahibə yayımlanıb.\nMüsahibə zamanı Pozner Koçaryanı “Dağlıq Qarabağ”ın ilk prezidenti kimi təqdim edərək Azərbaycan əleyhinə daha bir neçə təxribatçı fikirlər səsləndirib. Səhmlərinin 51 faizi dövlətə məxsus olan bu kanalın efirində anti-Azərbaycan siyasətinin arxasında kimlər dayanır?\nUcnoqta.az xəbər verir ki, APA-nın Moskva müxbiri Fərid Əkbərovun araşdırmasına görə, ikinci Qarabağ müharibəsi dövründə və ondan sonrakı müddətdə daim Azərbaycan əleyhinə süjetləri ilə yadda qalan Rusiyanın “Birinci kanalı” öz ampluasındadır. Rusiyanın Qarabağdakı sülhməramlı fəaliyyətinə həyata keçirdiyi xəbər siyasətinə kölgə salan bu kanal indi də qatı ermənipərəst, Rusiyadakı erməni lobbiçilərinin əsas fiqurlarından hesab olunan jurnalist Vladimir Poznerlə gündəmə gəlib. Dağlıq Qarabağda separatçılığın əsasını qoyan, daha sonra Ermənistanın prezidenti olmuş Robert Koçaryanı verilişinə qonaq çağıran Pozner veriliş boyunca jurnalist etikasını, bitərəfliyini gözləməyib.\n“Nəyə görə Dağlıq Qarabağ Ermənistan Respublikasının bir hissəsi ola bilmədi. Mənə elə gəlir ki, belə bir imkan olmuşdu”, - deyə Pozner Koçaryandan soruşur.\n6 Aprel 2021 [18:40]\n12:03 Sabunçuda aptek və evlərdən oğurluq edənlər saxlanılıb - Foto\n11:58 “Biz Prezident Vladimir Putinlə “İsgəndər-M” raketi ilə bağlı məsələni müzakirə etmişik” - Prezident


İmam Sadiqin (ə) səhabələrinə yazdığı məktub-2 - Qoz.Az\nYan 15 2019\nMüsəlman qardaşlarınız yoxsulluq üzündən verdiyiniz borcu ödəyə bilmədikdə, işi onlara çətinləşdirməyin ki, atamız Peyğəmbəri-Əkrəm (s) buyurmuşdur: “Müsəlmana yaraşmaz ki, (yoxsul və ona borclu olan) müsəlman qardaşını çətinliyə salsın. Allah yoxsul borcluya möhlət verən kəsə başqa bir kölgə olmadığı gün Öz kölgəsində pənah verər…”\nAllahdan yalvararaq afiyət (sağlam ömür) diləyin ki, Ondan başqa güc və qüvvət yoxdur. Dünyada bəla və imtahanlara səbir edin ki, beləcə Allaha itaət etmək, Onun və əmr etdiyi kəslərin vilayətinə tabe olmaq yolunda çətinliklərə dözməyin nəticəsi dünya mülkündən – hətta Ona qarşı çıxmaqla, Onun və vacib etdiyi kəslərin vilayətini pozmaqla əldə edilən dünya nemətləri, ləzzətləri və eyş-işrətləri uzun çəksə belə – daha yaxşıdır (axirətdə Allah yanındadır). Allah Öz kitabında vilayətinə tabe olmağı əmr etdiyi imamlara işarə edərək buyurur: “Biz onları əmrimizlə hidayət (rəhbərlik) edən imamlar qərar verdik!” (“Ənbiya”/73.) Onlar Allahın vilayət verdiyi və itaətində durmağa əmr etdiyi kəslərdir… (Allahın vilayət və itaətindən məhrum kəslər isə, həqiqətdə zəlalətə çəkənlərdir.)


Yüklə Adguard 7.2.2990 – Vessoft\nKateqoriya: İnternet başqaları\nRəsmi səhifə: Adguard\nAdguard – təhlükəli web qarşı reklam blocker və qorunması üçün bir proqram. Bu proqram müxtəlif web browser, səmərəli blok reklam və zərərli və saxta web tez-tez yenilikləri ilə online təhdidlər ilə işləyir. Adguard bir uşaq keçirmək üçün bir site təhlükəsiz olub-olmadığını müəyyən etmək üçün valideyn nəzarət modulu daxildir. Bu proqram da sizə, əl rejimində maddələr qarşısını sayta şikayət və ya təcrid əlavə etmək üçün imkan verir ki, web browser əlavə qurur.\nReklam bloklarının müxtəlif növ\nTez-tez bazası yenilikləri\nParental nəzarət modulu\nTürkçe, English, Русский, Українська...\nAdguard əlaqədar proqram\nIETester – Internet Explorer brauzeri ilə işləmək üçün bir vasitədir. Proqram, brauzerin müxtəlif versiyalarında kodun, tərtibatın və dizaynın aparılmasının uyğunluğunu yoxlamağa imkan verir.\nproqram run və bir kompüter çox Skype hesabı idarə etmək. proqram asanlıqla hesabları arasında keçid eyni zamanda bir neçə sohbetler ünsiyyət üçün imkan verir.\nSkype üçün Clownfish – Skype-da gələn və gələn mesajları tərcümə edən bir proqram. Proqram, çox sayda dildə tərcümənin populyar xidmətlərini dəstəkləyir.\nfunksional müştəri internet faylları yükləmək üçün. Bu proqram xüsusiyyətləri böyük bir set var və siz faylları axtarış imkan verir.\nöz üstünlükləri və tələblərinə əsas funksiyaları və bir çox parametrləri bir sıra var sürətli browser asanlıqla web sörf.\nInternet ani mesajlaşma üçün Tool. Bu proqram faydalı funksiyaları var və istifadəçilər ilə təhlükəsiz rabitə imkan verir.\nMuseScore – geniş funksionallığı olan musiqi skorlarının tam musiqi redaktoru. Proqram inkişaf etmiş bir axtarış sistemi ilə musiqi elementlərinin müxtəlif üslublarını saxlayır və ya yükləyir.\nComodo Internet Security Premium – antivirus proqramında quraşdırılmış bir firewall və virusları, zərərli proqramları və şəbəkə təhdidlərini aşkar etmək və zərərsizləşdirmək üçün qoruyucu vasitələr dəsti var.


P.S: Ataxan Əbilov kimdir?\nAtaxan Əbilov 1965-ci ildə anadan olmuşdur. Orta məktəbi əla qiymətlərlə bitirmişdir. 1983-1985-ci illərdə sovet ordusu sıralarında hərbi xidmətdə olmuşdur. 1986-1991-ci illərdə Bakı Dövlət Universitetinin hüquq fakültəsində təhsil almışdır. Hüquq fakültəsini fərqlənmə diplomu ilə bitirdikdən sonra BDU-nun Beynəlxalq hüquq və xarici ölkələrin konstitusiya hüququ kafedrasında əmək fəaliyyətinə başlamışdır. 1991-1997-ci illərdə Bakı Dövlət Universitetində çalışmışdır. 1997-2007-ci illərdə qeyri-hökümət sektorunda hüquqi tədqiqat və hüquq müdafiə fəaliyyətilə məşğul olmuşdur. Azərbaycan Hüquqşünaslar Forumunun idarə heyətlərinin üzvü olmuşdur. Azərbaycan Beynəlxalq Hüquq və Beynəlxalq Əlaqələr Cəmiyyətinin məsul katibi, "Beynəlxalq hüquq" jurnalının redaktoru vəzifələrində çalışmışdır.\n2009-cu ildən Niderland Krallığında yaşayır.\nAtaxan Əbilov 2017-ci ildə Niderland Krallığında İnholland Tətbiqi Elmlər Universitetinin Sosial-Hüquqi Xidmət fakültəsini bitirmişdir.\n100-dən çox elmi-publisistik məqalələrin, 6 kitab və monoqrafiyanın, o cümlədən Azərbaycan və Avropa Şurası əlaqələrilə bağlı Avropa Şurası və Azərbaycan, Avropa İnsan Hüquqları Məhkəməsi və Azərbaycan, Azərbaycan Avropa ailəsində kitabların müəllifi, universitetlərin Hüquq və Beynəlxalq hüquq fakültələrin tələbələri üçün yazılmış Beynəlxalq xüsusi hüquq dərsliyin həmmüəllifidir.\nSonuncu kitabı isə məhz "Demokratiya dərsləri" kitabıdır.\nHüquq müdafiə fəaliyyətinə və ictimai-siyasi mövqeyinə görə 1997-ci ildə Bakı Dövlət Universitetindən uzaqlaşdırılıb.\nAzərbaycanın Avropa Şurasına üzv olmaqla bağlı İnsan hüquqları və əsas azadlıqların müdafiəsi haqqında Avropa Konvensiyasının Azərbaycanda öyrənilməsi, təbliği və tətbiqi istiqamətində geniş fəaliyyət göstərmişdir. Konvensiyanın Azərbaycan dilinə ilk tərcümə variantını hazırlamışdır. Bakı şəhərində ilk dəfə olaraq Avropa Məhkəməsinə müraciət etmə Mərkəzinin açılmasında fəal rol oynamış və sonralar ona rəhbərlik etmişdir.\nHazırda hüquq müdafiə fəaliyyətini davam etdirir.


Xərçəngin dərmanı B 17 vitaminidir? – Hansı qidada var, necə qəbul etməli? » XeberlerAgentliyi.com\nXeberlerAgentliyi.com » Arxiv » Xərçəngin dərmanı B 17 vitaminidir? – Hansı qidada var, necə qəbul etməli?\nHazırda onkologiyanın müalicəsi üçün bütün farmakoloji industriya kimyaterapiyalara yönəlib.\nİnternetdə və mətbuatda, eləcə də kimyanın əleyhinə olan bir çox mütəxəsisklər, təbiblər tərəfindən 10 ildir ki, xərçəngin dərmanının B 17 adlı vitamində, daha doğrusu Amiqdalində olması barədə yazılar, çıxışlar gedir.\nMilli.Az medicina.az-a istinadən bildirir ki, əslində Amiqdalin - B 17 bu gün əlçatandır, ilboyu alına bilər, bahalı deyil. Amiqdalin ərik, gavalı, hətta alma armud çəyirdəyində olan maddədir.


"Ceyhun Bayramov günahı direktorların üstünə atır" - » Gundeminfo.az\nAprelin 16-da təhsil naziri Ceyhun Bayramov Bakı şəhərində yerləşən orta ümumtəhsil məktəblərinin direktorları ilə görüşüb. Görüşdə direktorlara şagirdlərin təlim-tərbiyəsi, məktəblərdə olan nizam, intizam qaydaları ilə bağlı bəzi tapşırıqlar verilib. Maraqlıdır ki, nazir direktorlara "hər bir şagirdi tanımağı” tövsiyə edib. Onun səsləndirdiyi bu ifadə ictimaiyətdə birmənalı qarşılanmayıb. Bu tövsiyə Ceyhun Bayramovun təhsildə olan problemlərə nə qədər yad olduğunu göstərir. Həmçinin, təhsil naziri bununla bağlı nazirliyin məsuliy ət daşımadığına, konkret isə məktəblərdə baş verən bütün olaylara direktorların cavabdeh olquğuna işarə edib.\n"Doğrusu, təhsil nazirindən ondan yaxşı "tövsiyə”, "fikir” gözləmirdim. Əvvəla nazir bilməlidir ki, təhsil prosesində iştirak edən istənilən şəxs həm də Təhsil Nazirliyinə aiddir. O, "Şagirdləri deyil, şagirdlərimizi tanıyın” deməli idi. Bu ifadəni də guya çox böyük şüar kimi bütün təhsil müəssisələrinə ünvanladı. Təəssüf ki, məktəb direktorları sadəcə, sinif iclasları ilə, digər administrativ tədbirlər həyata keçirməklə kifayətlənirlər. Bununla tərbiyənin keyfiyətini qaldırmaq mümkün deyil. Təhsil Nazirliyi başda olmaqla, orada çalışan hər bir fərd bilməlidir ki, istənilən verilmiş qərar və göstərişin işlənmə, həyata keçmə mexanizmi də hökmən verilmiş tapşırığın yanında olmalıdır. Bu gün məktəblərdə baş verən hadisələrin köklü səbəblərini tapmaq lazımdır. Konkret bir məktəbdə hadisə baş verirsə, problemin yalnız o təhsil ocağına aid edilməsini və buna uyğun addım atılmasını düşünmək yalnışdır. Son illər təhsildə tərbiyə sistemi tamamilə sıradan çıxıb. Bu da təhsili həmin sahəyə aid olmayan insanların idarə etməsinin nəticəsidir. Təhsil hüquqi normativ sənədlər, qanunvericilik əsasında deyil, sosial şəbəkələr üzərindən və direktiv göstərişlər əsasında idarə edilir. Təhsil Nazirliyi bir məsələni gözəl anlamalıdır ki, kütləvi kadr dəyişiklik məktəblərdə tərbiyə prosesinə təsir edəcək. Digər tərəfdən, aylarla və illərlə bəzi məktəblərimiz direktor və müavinsiz qalıb. Hazırda ölkədə 600 məktəb direktorsuzdur, 150-dən artıq isə müavin ştatı boşdur. Bu rəqəm paytaxta aid deyil. Bakının təhsil müəssisələri Rəşad Tağıyevin şəxsi monopoliyasındadır. Məktəblərə kadr təyin etməyəndən sonra "gedin şagirdinizi tanıyın” kimi populist çıxış kimə lazımdır? Bu cür şüarlarla məktəblərdə tədrisin keyfiyətini və təlim-tərbiyəni bərpa etmək mümkün olmayacaq. Onu yaratmaq üçün müəyyən addımlar atmaq lazımdır. İlk növbədə şagird-müəllim-valideyn münasibətlərinin tənzimlənməsi, təlim-tərbiyə və tədrisin keyfiyətini artırmaq üçün xüsusi normativlər hazırlamaq vacibdir. Sadalanan təlimatlara nəzarət mexanizmi olmalıdır. Amma yoxdur...”\n"Valideynlər məktəbə güvənmirlər. Bunun da əsas səbəbi təhsilə rəhbərlik edən şəxslərin bu sahədən və idarəetmədən xəbərsiz olmalarıdır. Elə onun nəticəsidir ki, təhsil ocaqlarında tərbiyə sistemi tamamilə darmadağın edilib. Bu sahə təhsildə püxtələşmiş şəxslərə həvalə edilməlidir. Məktəblərdə repetitorluğun hesabına müəyyən rəqəmlər olsa da, tərbiyə sistemi sıfıra enib. Bunu da müəyyən qədər gizlədə bilirdilər. Amma artıq kütləvi informasiya vasitələri cəmiyyətin probleminə çevrilmiş təhsili və oradakı neqativləri çəkinmədən yazır. Az qala hər gün bir məktəbdən xoşagəlməz xəbərlər eşidirik. Bu, millətimiz və dövlətimiz üçün qorxuludur. Ona görə də hesab edirəm ki, təhsil sahəsinə ölkə başçısı səviyyəsində qiymət verilməldir. Məsələ birbaşa cənab prezidentin nəzarətinə götürülməlidir. Başqa cür mümkün deyil”.


Türk iş adamları Azərbaycana yatırım imkanlarını - MÜZAKİRƏ ETDİLƏR\nNoyabrın 12-də TÜİB-də Türkiyənin Hopa şəhərinin Ticarət və Sənaye Palatasının (Hopa TSO) nümayəndə heyəti ilə görüş keçirilib.\nHopa TSO nümayəndə heyəti Azərbaycanda bir neçə gün səfərdə olaraq müxtəlif təşkilatları ziyarət edib. Görüşlər zamanı Azərbaycan-Türkiyə iqtisadi əlaqələri, biznes əməkdaşlığı imkanları geniş müzakirə edilib.\nTÜİB ziyarətində Hopa TSO üzvləri Azərbaycanda biznesə başlamaq və yatırım imkanları, son vaxtlar bu sahədə baş verən yeniliklər barədə müzakirə aparıblar.\nGörüşə Ticarət Sənaye Palatasının rəhbərləri, o cümlədən, Hopa Tic. Odasının İdarə heyətinin sədri Osman Akyürek, Ardeşen Tic. Odasının İdarə heyətinin sədri İsmail Kuyumcu, Pazar Tic. Odasının İdarə heyətinin sədri Neşet Çakır, eləcə də Hopa Liman Genel Müdürü Meriç Özer, Motorlu Daşıyıcılar Kooperativi Rəhbəri Celil Yıldırım və digər firmaların təmsilçiləri qatılıb. Toplantıda Türkiyənin nəqliyyat və inşaat şirkətləri də iştirak edib.\nGörüşdə TÜİB rəhbərliyi və üzvləri Azərbaycandakı biznes mühiti, burada ayrı-ayrı sahələrdə iş adamları üçün yaradılan imkanlar, dövlətin sahibkarlığa dəstək üçün layihələri barədə ətraflı məlumat veriblər. Tədbirdə çıxış edən TÜİB sədri Hüseyin Büyükfırat bildirib ki, son vaxtlar ölkədə dövlətin yaxından dəstəyi ilə islahatlar aparılır, sahibkarlar üçün iiş mühiti yaxşılaşdırılır, iş adamları ilə münasibətdə şəffaflıq artır. Xüsusilə Türkiyə vətəndaşları üçün vizaların qaldırılması türk iş adamlarının ölkəmizə gəlişini daha da asanlaşdıracaq və biznes əlaqələrin güclənməsinə böyük fayda verəcək.\nToplantıda Hopa TSO üzvləri Azərbaycanda müxtəlif sahələrdə yatırım imkanları ilə maraqlanıblar, onlara ətraflı izahatlar və məlumat verilib.\nToplantı iş adamları arasında B2B formatında danışıqlarla davam edib.\nDeportasiya qurbanları yad edildilər\nTürkiyə Maarif Vakfının rəhbəri TÜİB ofisini ziyarət etdi\nTÜİB sədri Hüseyin Büyükfırat Türk Hava Yolları Bakı Ofisi müdiri Seyfullah İlyası ziyarət etdi\nTÜİB İdarə Heyətinin sədri Hüseyin Büyükfırat Azərbaycana yeni təyin olunan Təhsil Müşaviri ilə görüşdü\nTÜİB İdarə Heyətinin üzvləri Aselsan Bakı təmsilçiliyinin yeni rəhbərini ziyarət ediblər\nTÜİB rəhbərliyi "Park INN" Hotelinin baş direktoru ilə görüşdü\nTÜİB rəhbərliyi "Coca Cola" şirkətini ziyarət etdi